
Obitelji s brojnom djecom 

stupovi su narodne jakosti i narodne budućnosti. Imati 
i odgojiti hrvatskom narodu što više djece jest najveće 
rodoljublje. Djeca su najdragocjenije blago svake obi- 
telji, najveće blago svakog naroda. Obitelj s jednim ili 
dvoje djece znači narodno nazadovanje, a obitelj bez 
djece znači narodnu propast. Naša »Obitelj« ima od 
svoga početka svrhu gojiti ljubav prema što većem 
broju djece u hrvat, porodicama. »Obitelj« želi, da oko 
sebe okupi sve hrvatske obitelji, koje je Bog blago- 
slovio djecom. U Belgiji je provedena posebna organi- 
zacija obitelji s ihnogo djece, a u nju može biti pri- 
mljena samo ona obitelj, koja ima četvero djece ili 
više. Deset tisuća takvih katoličkih obitelji okupilo se 
u toj organizaciji, koja već tim, što postoji, vrši velik 
utjecaj na opće raspoloženje: do velikog se ugleda di- 
goše obitelji s mnogo djece, pa svaka obitelj želi, da 
postigne takav ugled, da postigne bar broj od četvero 
djece i tako dođe u red najčasnijih porodica. I kod nas 
bi takvo nešto bilo potrebno. I kod nas treba podizati 
obiteljski duh, da roditelji ne zaziru od većeg broja 
djece. Ali treba stvoriti i javno mišljenje u korist onih 
obitelji, koje imadu mnogo djece. Tu je zadaću preuzela 
naša »Obitelj«. Ona želi da oko sebe okupi sve hrvat- 
ske obitelji brojne djecom. Ona želi, da digne ugled 
i pojača svijest sviju obitelji, koje su blagoslovene dje- 
com. Ona želi, da blagoslov velikog broja djece sade 
na sve naše obitelji, na sva naša sela i gradove. I svat- 
ko, tko pomaže, »Obitelj«, tko je drži i širi, taj pomaže 
nastojanje oko podizanja pravog obiteljskog duha i 
javnog mnijenja u korist obitelji s brojom djecom. 

Šaljiva novela 


LAŽNE 


Knjigoveža Veid i Liza bili su mladi bračni 
par. Savršeno su se slagali. Veid se odučio čak 
i sjedenja u gostionici. Zato je svake večeri igrao 
sa svojom ženicom na karte. Kod toga je bilo 
uvijek mnogo smijeha i šale. 

Kraj sve sloge i ljubavi bilo je među njima 
ipak malih neiskrenosti. Tako bi na pr. Liza silno 
voljela da se slika, ali Veid je tvrdio, da poslovi 
idu slabo i da nema ni pare ušteđene za takove 
troškove. Uostalom njegova je Liza stotinu puta 
ljepša u naravi, nego što bi bila na slici; on je 
sasvim zadovoljan sa živom slikom, a ona, ako 
se želi vidjeti, neka se pogleda u zrcalo ili u 
zdjeli vode. 

Međutim kad je Liza jednog dana spremala 
mužev ormar, naiđe na kesicu punu zlatnika. 
Ona brže izvadi jedan zlatnik i spremi ga u svoj 
ormar: muž i žena su jedno, jedu iz iste zdjele 
i žive od iste kese . . . 

Dvije sedmice iza uspjelog lova pođe Liza po- 
slovno u susjedni gradić i dade se usput slikati. 
Neka joj susjeda prokriomčari dobro uspjele 
slike. Liza ih sakrije u jednu ladicu. Kad nije 
imala posla, znala ih je izvući i po čitave sate 
zadovoljno promatrati. 

Ali sinovi Adamovi nisu ni za dlaku manje 
znatiželjni od Evinih kćeri. Tako je jednog dana 
i knjigoveža Veid prekapao ormar svoje žene. 
Bio je upravo prvi aprila, a Liza je otišla da ku- 
pi mlijeka. Za taj posao trebala je uvijek sat i 
pol vremena, jer je put do susjedne kuće bio 
jako dalek — najmanje pedeset koračaja. Zato 
se Veid nije trebao bojati, da će ga tko iznena- 
diti i mogao je mirne duše njuškati po ormaru. 
Odjednom izvuče neku sumnjivu kutiju. Kad je 
otvorio, smiješilo se iz crnog okvira vragolja- 
sto lice njegove žene. Bila je tako izvrsno pogo- 
đena, da nije mogao da svlada radost. Dok je 
izbrojio dvanaest lijepih sličica, mrmljao je ve- 
seo i ozlovoljen u isti mah: 

»Gle, gle, ove podmuklosti! Ali čekaj malo, 
ti lukava Lizo, i sa lažnim kartama mogu ja da 
dobijem . . .« 

Karte... Karte...! Kod te riječi mu sunu 
nešto u pamet ... Da izmijeni slike sa kartama! 
Zgodna šala! Liza će se naći u neprilici, kad ve- 
čeras umjesto karata dobije svoje slike. To će 
biti masna aprilska šala. 

Smišljeno — učinjeno. Veid donese igraće 
karte i postavi ih u kutiju od fotografija, a dva- 
naest slika smjesti u kutiju za karte i zatvori je. 
Kutiju za slike postavi brižno u ormar, a 
kutiju za karte (sa slikama) postavi na obi- 
čno mjesto iza zrcala. Kad je ženica došla 
kući, radio je majstor Veid u radionici i 
gledao tako nedužno, tako nevino — kao 
dijete u povoju tri sata iza krštenja. 

Slika desno : 

KARTE 

Ali za prvi dan aprila spremala je i Liza neku 
psinu. Cijelo jutro je razmišljala i tražila neku 
lu'kavštinu da nasamari Veida, ali joj ništa zgod- 
no nije palo na pamet. 

Iza ručka donese Veid iz radionice novo uve- 
zani brevijar i reče ženi: 

»Lizo, budi tako dobra, smotaj ovu knjižicu i 
ponesi je u župni dvor. Obećao sam župniku, 
da će danas biti gotova i da će je do večera do- 
biti . . .! 

»Hoću odmah,« odgovori žena. »Samo čas, 
da nešto pospremim u kuhinji, pa ću se požuriti.« 

Ali dok je Liza spremala po kuhinji padne joj 
nešto zgodna na pamet. Zašto ne bi umjesto 
brevijara smotala karte i samog Veida poslala 
župniku? Knjižica je bila upravo toliko velika 
kao kutija s igraćim kartama. Da, da, to će biti 
krasna aprilska šala. Smišljeno — učinjeno . . . 
Liza uzme igraće karte, umota ih u dvostruki 
fini papir i sveže. Brevijar sakrije u kuhinjski 
stol, a mali svežnjić u ormar. 

U šest sati došao je Veid iz radionice. Liza mu 
poleti ususret i vikne: 

»Sveti Pankracije, nešto sam zaboravila! Dra- 
gi mužiću, nemoj se ljutiti! Župnikov brevijar 
je još ovdje. Vjeruj mi, nisam se više nato sje- 
tila.« 

»Ti ćeš jedamput zaboraviti glavu,« ljutio se 
dobroćudno Veid, »ali župnik mora još danas 
dobiti brevijar.« 

»Onda ga moraš sam odnijeti. Ja ne mogu, 
izgorit će mi večera . . . Idi, idi . . . brzo!« 

S tim riječima izvuče Liza svežnjić, turi ga 
mužu u ruke i izgura ga na vrata van. Kad je 
Veid otišao, sjedne Liza na klupu u kuhinju 
previjajući se od smijeha. 

Ali Veid nije dugo izbivao. Jedva je prošlo 
pet minuta i već se pojavio na vratima. 

»Već si natrag?« čudila se Liza. »Jesi li bio 
kod župnika?« 

»Ne,« odgovori muž, »palo mi je na um, da 
nije zgodno, ako ja sam nosim knjižicu. Župnik 
bi mogao misliti, da hoću odmah novac. Na ulici 
sam susreo njegovu gazdaricu, pa sam joj dao 
svežnjić, da ga žurno odnese župniku.« 

»Nebeski Bože, što će se dogoditi!« vikne Liza. 
»Čovječe, jesi li pametan? Tako skupocjenu, 
tako dragocjenu, tako svetu knjigu, ne smijemo 
dati bilo komu u ruke. Trči, Veid, trči onamo, 
da vidiš, je li župnik dobio knjigu.« 



»Kako ne bi dobio?« To je knjižica kao i sva- 
ka druga. Bilo bi smiješno, da idem zapitkivati.« 

»Veid, idi, trči k župniku!« vikala je ženica. 
»Župnik bi se mogao jako uvrijediti.« 

»Zašto uvrijediti? Nema nikakva razloga. Ti 
si danas smiješna, Lizo.« 

Ali ženica postane još uzbuđenija. Ona je za- 
mislila šalu tako, da Veid pred župnikom odmo- 
ta svežnjić, a kad otkrije sadržaj, objasnit će 
sve kao aprilsku šalu. Ali sad je župnik dobio 
svežnjić u ruke i on će to smatrati za nepristoj- 
nu, neukusnu šalu. Sva pretrašena i napola za- 
plakana počela je Liza da se ispovijeda. 

»Veid, moj dragi Veid; ja sam učinila nešto 
jako zla; ja sam htjela napraviti aprilsku šalu. 
U svežnjiću nije brevijar, nego naše igraće 
karte . . .« 

»Nebeski Bože, to nije moguće!« vikne muž. 

»Jest, jest, kukala je Liza, »eto brevijar je 
ovdje.« 

I izvuče knjižicu iz ladice. Muž opet poleti kao 
pomaman preko stepenica u sobu, uzme iz Lizi- 
nog ormara kutiju sa slikama, izvuče karte, i 
poleti natrag u kuhinju i pokaže ih ženi vičući: 

OTKADA SE NA KUĆE 

Danas se čovjeku lako snaći, kad dođe u veliki 
grad. Imajući kod sebe adresu pita redara za od- 
nosnu ulicu, a broj onda lako nađe. Međutim na 
selu se još uvijek poznaju kuće po prezimenu 
njezina gospodara ili po kakvu drukčijem na- 
dimku, i ako nema tako zabitnog seoca, gdje ne 
bi sve kuće imale brojeve. Stavljanje brojeva na 
kuće provodi se svuda najstrože, ali pravo zna- 
čenje imade ono samo u gradovima. U manjim 
mjestima i selima sliiži više zato, da čovjek može 
odmah saznati, koliko kuća imade selo . . . 

A kako su se primitivno brojile kuće još možda 
pred jedno stoljeće! Čak niti seoski prisežnik nije 
bio pismen, pa često nije mogao zadovoljiti za- 
htjevu svojih predpostavljenih. Kad mu je na pr. 
bilo naloženo, da izbroji, koliko kuća imade nje- 
govo selo, uzeo bi kakav štap, išao od kuće do 
kuće, pred svakom bi stao i u štap urezao jedan 
rez. Kad je prošao cijelim selom, znao je, da ima 
u njemu toliko kuća, koliko je rezova na štapu. 
Sutradan je odnio štap općinskim poglavarima i 
rekao: »Evo, toliko je kuća u tom selu!« 

Prvi grad, koji je počeo stavljati brojeve na 
kuće, bio je — Pariz. U jednoj gradskoj četvrti 
Pariza neki je graditelj već g. 1512. stavljao na 
svaku kuću odgovarajući broj. Od godine 1762. 
do g. 1765. naređeno je, da se u toj istoj četvrti 
stave brojevi i na one kuće, koje su kasnije po- 
dignute. No već nekoliko godina kasnije t. j. g. 
1789. provedeno je takovo numeriranje kuća u 
cijelom gradu Parizu. Glavna svrha, koju su vla- 
sti pri tom imale pred očima, bila je u tome, da 
si olakšaju ubiranje poreza. 

U Njemačkoj su u to vrijeme kuće još nosile 
znakove kao i u srednjem vijeku. Na pr. »kuća 
kod pluga« ili »kuća kod tri junaka«, »kuća pod 
lipom« i t. d. Kuća je uvijek sačuvala svoju ozna- 


»A karte su tu!« 

»Svi sveti na nebu! Kako to može biti?« ste- 
njala je žena. »Karte su tu, knjižica je tu, što je 
onda u svežnjiću?« 

»U papiru . . .«, pentao je Veid, »ima tuce li- 
jepih sličica . . . sličica jedne lažljive žene, koja 
svog muža . . .« 

»Ooo . . . ooo,« zastenje Liza, koja u taj čas 
ugleda u muževim rukama praznu kutiju, »ti si 
spakovao moje sličice! ... Ti njuškalo, ti uhodo, 
ti farizeju, ti Pilate, ti Herode, ti Ananijo! Ja 
nisam mislila, da si tako zao!« 

»Ti gusko,« vikao je muž, »nisam mislio, da 
ćeš biti tako glupa i da ćeš spakovati nešto prije 
nego vidiš, što je!« 

Tako su se bračni drugovi cijelu večer prav- 
dali. Slijedećeg jutra odu svaki posebno žup- 
niku, da mu objasne kobnu pošiljku. Ali s time 
još nije došlo do mira. Još četrnaest dana pu- 
hali su i režali jedno na drugoga. Kao pas i 
mačka. Ali kako nisu mogli da se odreknu kar- 
tanja, sklopiše jedne večeri primirje i veselo 
zaigraše i obećaše jedno drugome, da će uvijek 
biti iskreni ... I. ME/N (Z. C.) 

STAVLJAJU BROJEVI? 

ku i poslije, makar bi se renovirala, prebojila ili 
na bilo koji način izgubila ono, zbog čega joj je 
nastalo dotično ime. Grad Berlin je imao na po- 
četku prošloga stoljeća 140 tisuća stanovnika i 
s adresama Berlinčana išlo je vrlo teško. Pa ipak 
je već tada postojao adresar grada Berlina. U 
njemu se može naći i ovako označena adresa: 
»Stanuje u krojačkoj ulici kraj Heckerove škole« 
ili »stanuje u Kraljevskoj ulici u kući trgovca 
Kaslera«. Kako su nekako u to vrijeme dobile 
brojeve sve kuće grada Beča, odlučili su Berlin- 
čani, da i oni slijede grad Beč. Šef berlinske po- 
licije predložio je, da se kuće numeriraju nepre- 
stano u produženju. Onda naime još nikomu nije 
palo na pamet, da okrsti ulice kakovim imenima, 
pa su se kuće u gradu mogle razlikovati jedino 
po brojevima. Prema tome nijesu smjele biti u 
gradu niti dvije kuće, koje bi nosile isti broj, jer 
bi nastala zabuna. Po takvome numeriranju, koje 
je god. 1798. po odobrenju vlade i provedeno, 
postojala je u Berlinu i kuća, koja je nosila broj 
8.000. Taj je način numeriranja za gradove vrlo 
nepraktičan. Upotrebljava se još i danas, ali samo 
po selima i manjim mjestima. 

Napokon su ljudi došli na današnji praktični 
način, da se najprije ulicama podijele imena i 
onda se na kuće postave brojevi, koji redovito 
nijesu odviše veliki, budući da ima vrlo malen 
broj ulica, koje su previše dugačke. Na jednoj 
strani ulice nalaze se taki, a na drugoj lihi bro- 
jevi. Osim toga su u nekim gradovima uvedeni 
takovi brojevi, koji su noću osvijetljeni, tako da 
i po noći mogu služiti svojoj svrsi. Pod svakim 
brojem nalazi se ujedno i ime ulice, u kojoj se 
dotična kuća nalazi. Na početku ulice redovito 
je kraj njezina imena u nekim gradovima nazna- 
čeno i koliko brojeva u njoj imade. 

Izvorna novela PRVI, KOJEGA JE ZAVOLJELA 


»Silvija, ako me sutra ne posjetiš, ja ću se 
ubiti,« pisao je bolesnik iz bolnice sav očajan 
od dugog čekanja. 

A ona je bila očajna, ne iz ljubavnog straha, 
već zato, što je njezina savjest oživjela. Žena, 
koja je zavrtjela mozak pobožnom, neiskusnom 
mladiću, bila je prozaična žena, koja se nije mo- 
gla uznijeti u visoke sfere, ali se pretvarala pred 
pobožnim mladićem, kojega je, kako je pričala 
svojoj drugarici, ipak voljela. Bila je to jedna 
jača simpatija, ne toliko jaka, da bi se žrtvovala 
i otišla u posjete čitav sat vožnje autobusom. 
Bolnica je za plućobolne bila daleko na periferiji 
grada. 

A zaljubljeni ju je mladić čekao i čekao. Dva 
sata posjeta bila su za njega vječnost. Uvijek, 
kada bi ta dva sata istekla, izmjerila bi mu sestra 
milosrdnica temperaturu i ustanovila, da ima 
vatre. 

»Zašto ste vi poslije podne uvijek tako uzru- 
jan?« pitala je sestra milosrdnica. 

»Tako, teško mi je, kad pomislim, da me nitko 
ne posjećuje.« 

»Pa pišite im!« reče sestra blago i ode žureći 
se k drugim bolesnicima. 

Mladić je mahnuo rukom pomislivši u sebi: 
već sam toliko puta pisao, ali uzalud. 

Zatim je stao da razmišlja. Mogao bih joj opet 
pisati. I tada mu je došla jedna misao, koja ga 
je prožela jezom, koja mu je oduzela dah i če- 
kićima krvi zaigrala po tjemenu. I napisao je 
kratko, jezivo pismo . . . 

Djevojka je bila u očaju. Da li će se on zbilja 
ubiti, a ona ne može nikako sutra doći. Dolazi 
joj majka iz provincije baš u vrijeme posjeta. 
Majka je svega o njoj čula. Da provodi odviše 
slobodan život. I zato je slaba starica dolazila u 
veliki grad. Htjela je da se raspita, da pogleda. 
Možda ipak nije tako, kako pričaju o njenoj 
dragoj kćerkici. 

Na koncu je odlučila, da će mu telefonski po- 
ručiti, da svakako dolazi drugi dan, jer joj sutra 
baš dolazi mati. Morala je tako odlučiti, iako se 
neki čudan jezoviti predosjećaj upijao u njenu 
dušu. Toga se predosjećaja ona bojala, jer su 
se svi njeni predosjećaji ostvarivali. 

Majka je došla. Naivna je starica otišla ravno 
šefu, da se raspita za život svoje kćerke, a on se 
ismijao njenoj »fantaziji«. Dobra je starica toli- 
ko povjerovala njegovom tvrđenju, da mu se izvi- 
njavala. I tako je gospođici Silviji prošlo jedno 
zabavno popodne. A kad je došlo veče, neki se 
strah kao avet uvukao u njezinu dušu. I ona je 
telefonirala u bolnicu. Zvala nekoliko puta, ali 
je bolnički telefon uvijek bio zauzet. Najzad je 
uspjela dobiti spoj, ali joj je liječnik, koji je 
imao noćnu službu, javio, da ne pozna bolesnika, 
o kojem ga pita, i da sada nema vremena da po- 
gleda, što je s njime. Zatim ga je ona u jezovitoj 
grižnji svoje savjesti zapitala: 

»A molim vas, je li se on ubio?« 

»Tko?« 


»Pa on!« 

»Gospođice, ja nemam vremena. Neki se bo- 
lesnik ubio, ali ne znam, kako se zove.« Liječnik 
je prekinuo spoj. 

Ona je obamrla od straha i očaja. Jer istina, 
bila je prozaična žena, ali je imala srca, možda 
mnogo više srca nego one žene, koje istančam 
živci vode u ljubavno ludilo. 

Probdjela je cijelu noć i ušla je drugi dan u 
bolnicu kao duh. Ona nije išla, nego lebdjela na 
krilima straha. »Ja ću se ubiti!« Te su joj riječi 



ONA JE OBAMRLA OD STRAHA I OČAJA . . . 

titrale pred očima i izmjenjivale se sa onim dok- 
torovima: »Neki se bolesnik ubio, ali ne znam, 
kako se zove.« A bolnica je bila duga. Hodnik, 
kroz koji je prolazila, da dođe do sobe »samo- 
ubice«, bio je beskrajan kao gradska aleja. 
Svaka je soba bila novi ubod straha. Premda je 
znala, da je broj 60 na kraju hodnika, ona je 
protrnula pred svakim brojem, kao da su ljudi 
poremetili slijed brojeva pa broj 60 smjestili u 
druge desetice. Napokon je došla do broja 60. 
Bojala se da otvori vrata, ali ih je otvorio net- 
ko drugi, koji je izlazio, i ona ugleda njega, 
mrtvaca. Prilazila mu je suspregnutog daha, a 
kad mu je sasvim prišla, trenuo je očima, pro- 
budili ga njezini koraci. Bio je blijed od bolesti 
i bdijenja. Nije bio mrtav. Nije se obradovao 
njenu dolasku (a tome se vrlo začudila) i govo- 
rio je s njom iz neke daljine. Kao što govore 
slike prošlih vremena. 

»Lijepo je od tebe, da si došla. Ja se uvijek 
veselim, kad nađem malo dobrote u čovjeku.« 

»Nisam mogla prije . . .« 

»Silvija, ne pričaj, ne izgovaraj se!« prekinu 
je on. »Bio bi odviše naivan, da ti vjerujem. 
Ljubav ne poznaje zapreka. Ljubav sve krši, što 
joj se ispriječi na putu. Da si htjela, mogla si 
doći,« zanio se on, ne od ljubavi, nego od uživlja- 
vanja u ljubav. Zatim nadoda ironično: »Hm, 
svejedno! Što se ja uzrujavam? Ja sam već od 
trećeg pisma, na koji nisam dobio odgovora, gu- 
bio ljubav prema tebi. Ona se trošila kao žera- 
vica i probudila bi se na čas, kad je bilo vrijeme 
posjeta. To nije bila toliko želja za tobom, ko- 
liko želja, da ne budem sam u ovom strašnom, 
bijelo okrečenom prostoru.« 

»Zašto si me zvao?« zapita ona tupo i tužno. 

»Pismo sam ti pisao, netom je minulo vrijeme 
posjeta. Sad ne znam, što sam pisao. Ti znaš, da 
se ja ne bih nikad ubio. Da mi to ne daje nešto 
više od moje volje.« 

»A ja sam se jako bojala. Cijelu noć sam 
probdjela u strahu. Razgovarala sam sinoć na 
telefon sa liječnikom, koji je bio u službi. On 
mi je rekao, da se netko ubio, ali ne zna ime sa- 
moubice, a zatim je u žurbi zatvorio telefon.« 

»Dakle me ipak malo voliš. Ili grižnja savje- 
sti? Drago mi je, što si došla. Uvijek se radujem, 
kad nađem potvrdu za svoju vjeru u ljude. Ali 

MALA SENZACIJA U 

Jedno popodne osvanu u parku dvije bule, 
obučene u svijetlozelene i svijetlomodre dimlije, 
koje su od sunca izgubile svoje probitne žarke 
boje. Na licu crne guste koprene, a na nogama 
isherite polucipele. Stupaju nesigurno po čistom 
bijelom pošljunčenom putu, a ispod gustih ko- 
prena bojažljivo promatraju rascvale ruže i ge- 
orgine, gorostasne platane, vitke jele i ciprese, 
mesnato muzino lišće. Slušaju začuđeno zvuko- 
ve radija, koji baš svira Violettinu ariju iz Tra- 
vijate: »Ah fors’e lui che 1’anima«. 

Pred njima stupa sigurnim korakom Turčin 
u godinama s rukama na leđima i malo pognut. 

Ne govore ništa. 

Publika ih radoznalo promatra, a s klupa usta- 
ju i teži bolesnici, da ih što bolje vide. Vesela 
dječurlija skače za njima i pravi primjedbe. 

Iz parka krenu prema cesti. Kao da im je od- 
lanulo, jer su počele nešto tiho da šapuću. Tko 
će znati, je li to bio šapat radosti, što su to sve 
vidjele i čule ili šapat ogorčenja, tuge i čeznu- 
ća za svim tim, što im to ne može da bude, ili bi 
možda bile sretnije i mirnije, da su ostale u svom 
blatnom selu, visoko građenu dvorištu i iza gustih 
drvenih rešetki? To znadu tek njih dvije. Bu- 
dući da granica do Bosne nije daleko, Turčin ih 
je valjda danas doveo iz kakvog sela, da im to 
sve pokaže, misleći im učiniti veselje. 

Na cesti, prema kojoj je krenulo njih troje, 
kopala su dva seljaka duboke jame za nove 
električne stupove. 

Žarko srpanjsko sunce pali njihova gola iz- 
gorita leđa, a poderanim rukavima od košulje 
brišu svaki čas krupne kaplje znoja s čela. Teški 
njihovi krampi muklo odzvanjaju u tvrdoj kame- 
noj zemlji, a sve to za nadnicu od 10 dinara. 


nisi spriječila moje ubojstvo. Ja ću se ubiti. Si- 
gurno ću se ubiti. Ali ne u bolnici. Liječnici vele, 
da moje zdravlje nije u opasnom stanju. Ja ću 
ozdraviti. I kad budem potpuno zdrav, onda ću 
se ubiti. Zapravo ja ću se ubijati. Malo pomalo.« 

Njezine su oči zasjale vlažnim sjajem, a on je 
nastavio: 

»Ubit ću se, ali ne revolverom. Ubit ću se, ali 
ću ostati u životu. To više ne ću biti ja. To će 
biti drugi čovjek u mojem tijelu.« 

Gospođica se Silvija sjetila mukotrpnog ži- 
vota bolesnika, kojeg je zadnja patnja nanesena 
od ljudi udaljila sasvim od njih. To je ona skri- 
vila i bilo joj je silno žao. 

»Nemoj se žalostiti!« rekao je on blago. »Tre- 
balo je to doći prije ili kasnije. Ja sam preveliki 
egoista, da bih volio ono, što je prolazno.« 

Ništa mu nije rekla. Nije se osjetila dostoj- 
nom. Ustala je, da mu svojim rupcem obriše znoj 
sa čela. Uradila je to sa tolikim poštovanjem, 
kao da je htjela pobiti njegovu izjavu o samom 
sebi. 

A kad je izišla iz bolnice, zasjala je suza u nje- 
nu oku. To je bio prvi čovjek, kojega je ona za- 
voljela. JERONIM KORNER 

MIRNOM KUPALIŠTU 

Veseli su i sretni, da su je i dobili. Koliki im da- 
nas na tome zaviđaju! . . . 

Obje bule prođu tiho pokraj njih i kad su se 
malo udaljile, dovikne onaj prvi drugome drže- 
ći u vis svoj kramp: 

»Esil vidio roblje?« i htjede još nešto da doda, 
no kako je u taj čas naišao nadglednik, udari 
krampom još jače u tvrdu zemlju, kao da je tim 
snažnim udarcem htio doviknuti: 

»Nemam li pravo?« 

One zamaknu za šumu. Zadnji, akordi radija 
umuknu, a čulo se samo i dalje jednolično i 
čvrsto udaranje teških krampova pod strogim 
nadglednikovim okom. SLAVKO BALOG 

GLEDAJUĆI MLADI MJESEC 

Gledam mladi mjesec nad kolibom i mislim, 
kako je život lijep u svojoj jednostavnosti. 

Gledam mladi mjesec nad kolibom, koja se 
skromno iznad žita uzdiže, i mislim, kako je 
život lijep u skromnosti. 

Gledam mladi mjesec nad kolibom, koja je 
nadsvođena beskrajnom zvjezdanom plaveti, i 
mislim, kako je velik Tvorac neba bezmjernog 
i ovih žitorodnih polja. Slave Ga trave i nebo i 
zvijezde. Osjećaju Ga ovdje srca dobrih selja- 
ka. Krotke se ovce sjećaju njegova milovanja, 
a polja njegova blagoslova. 

Mladi je mjesec kolijevka. Najljepša koli- 
jevka dječje mašte. 

Gledajući taj mladi mjesec, u meni se rađa 
jedna sveta pjesma, pa njenu javljanju prisu- 
stvuju žita i trave. Meni se čini, da mi oni šapću 
moju vlastitu misao: kako srebrne zvijezde zib- 
lju malo Božje dijete. JERONIM korner 

Naš roman 


JANINA PJESMA 


(Nastavak) 


ENGLESKI NAPISALA FLORENCE L. BARCLAT - PREVODI VOJMIL RABADAN 


A Garthov slikarski talent postajao je sve sla- 
vniji. Portrait Pauline Lister, naslikan šest mje- 
seci nakon boravka u Shenstone-u, postao je od- 
mah čuven: divna Američanka stajala je odje- 
vena u haljinu od mliječno bijeloga satina na 
stepenicama starog hrastovog stubišta. Jednu 
ruku punu žutih ruža naslonila je na ogradu, a 
drugu je pružala prema nekoj nevidljivoj osobi. 
Iza nje i nad njom caklili su se rasprostirući zla- 
ćano svijetlo stari stakleni prozori, na kojima 
je bio izrađen grb, šljem i lozinka plemenite obi- 
telji, kojoj je pripadala ta kuća. Umjetnik je 
čudesno uhvatio dražest i živahnost djevojke. 
Bila je moderna i iskreno Američanka od vrha 
glavice do šiljka satinskih cipelica. Mnogo je 
ljudi pomislilo, da će vjenčanje doskora združiti 
slikara i model, ali u stvari je naprotiv vlasnik 
drevnoga dvora nagovorio miss Listerovu, da 
se stalno smjesti u tom okviru, koji joj je tako 
dobro pristajao. 

Jane Champion imala je više puta prilike da 
sluša prepričavanje jedne zgode u vezi s time: 
govorilo se, da je miss Lister u početku pozirala 
slikaru sa svojim raskošnim đerdanom bisera oko 
vrata, te da ih je Garth bio savršeno prikazao 
trošeći čitave satove, da osvijetli žarište poje- 
dinoga bisera. Ali jednog je dana dohvatio svoj 
plosnati nožić i ostrugao bisere izjavivši miss 
Listerovoj, da ona mora metnuti svoje ružičaste 
topaze, jer će to mnogo bolje upotpuniti tra- 
ženi sklad boja. Kad je Jane vidjela tu sliku u 
Akademiji, ružičasti su se topazi prekrasno isti- 
cali na bjelini mladoga vrata, ali oni, koji su 
imali prilike da se dive Garthovu djelu prije no 
što je bilo dovršeno, tvrdili su, da je Garth ostru- 
gavši bisere uništio dijelak vanredne slikarske 
umjetnine. Dodavalo se još, da je i sama Paulina 
Lister rekla slegnuvši lijepim ramenima: 

»Sklad boja odlična je izlika, no istina je to, 
da je on izbrisao bisere zato, što je neki posjet- 
nik u atelieru počeo pjevuckati neku pjesmu 
motreći sliku. Hvata me volja, da ponudim po- 
štenu nagradu onome, koji otkrije, kakva je to 
pjesma bila!« 

Jane je čula ovu pripovijest prvi put za vri- 
jeme čaja, u krasnome boudoir-u lady Bran- 
dove. Koncerat, na kojemu je Garth čuo Janu 
pjevati Ružarij bio je već bačen u prošlost. Go- 
tovo čitava godina bila je protekla od njihova 
prekida, a ovo je bila prva vijest o Garthu, koja 
je doprla do Jane. Ona nije ni časkom posu- 
mnjala, da je pjesma, koju je netko tamo pro- 
mumljao, bio Ružarij . . . 

Satovi, što ih proveđoh s tobom, ljubavi moja, 

Za me su krunica bisernih zrna, 

Svakog ih dana prebirem jedno po jedno . . . 

Učini joj se, kao da čuje, kako joj Garth go- 
vori još na terasi: 

»Naučio sam da brojim bisere, ljubljena moja!« 


Janino srce htjelo je da se umrtvi u praznini, 
kojom je bilo okruženo. Ta zgoda u atelieru pro- 
budila ju je i ogrijala za čas, ali ljuta bol popra- 
tila je buđenje. Kad su se uzvanici povukli, a 
lady Brand uzišla k svojoj djeci, Jane, ostavši 
sama ode glasoviru, sjedne preda nj i počne da 
tihano svira pratnju Ružarija . . . 

Najednom se neki glas iza nje javi: 

»Pjevajte tu pjesmu, Jane!« 

Ona se lecne i osvrne se. Liječnik, suprug la- 
dy Brandove, bio je unišao i upravo se lijeno 
ispružio u velikom naslonjaču tik do nje skr- 
stivši ruke pod glavom. 

»Pjevajte, Jane!« ponovi on. 

»Ne mogu, Deryck,« odgovori ona, a bjelo- 
kosne tipke drhtale su i dalje pod njezinim 
prstima. »Zadnji sam put pjevala pred nekoliko 
mjeseci . . .« 

»Što se dakle zbilo pred nekoliko mjeseci?« 

Janine ruke ostaviše glasovir, jer ih je impul- 
zivno sklopila. 

»Prijatelju,« reče, »ja sam pokvarila čitav 
svoj život. A ipak, znam, da sam dobro uradila. 
I opet bih tako postupala, kad bi se to moralo 
ponoviti, . . . barem nadam se, da bih . . .« 

Liječnik ne odgovori. Promatrao je Janu i 
razmišljao o njezinim krnjim i žurnim izrekama. 
Počekao je, da mu se ona dalje povjeri, znajući, 
da će to lakše doći, bude li on šutio. 

I došlo je. 

»Prijatelju, ja sam se odrekla nečesa, što je 
meni značilo više od života. Ja sam to učinila iz 
ljubavi prema drugome, ali ne mogu da to ni- 
kako prebolim. Znam, da sam dobro uradila, a 
ipak . . . ipak ne mogu da se smirim.« 

Liječnik se sagne i uzme zgrčene ruke među 
svoje. 

»Možete li mi sve reći, Janice?« 

»Ne, ne mogu to reći nikome, pa niti vama!« 

»Ako jednom osjetite potrebu, da govorite, 
obećajte mi, Jane, da ćete doći k meni!« 

»Vrlo rado.« 

»Dobro je. A sada, drago dijete, morate da 
poslušate moj recept: putujte, otiđite u inozem- 
stvo! Pazite, ja time ne mislim, da odete u Pariz 
ili u Švicarsku ili na Rivieru. Otputujte u Ame- 
riku i idite da promatrate kakav veliki prizor: 
pogledajte Niagaru! Pa kad vas surova stvar- 
nost bude izjedala, uživat ćete, da se u sjeća- 
nju vraćate duhom k onoj golemoj množini ze- 
lene vode, koja se ruši u slapovima, k onom 
gromovitom štropotu i blještavilu pjene. Bit će 
vam ugodno da kažete sami sebi, kad budete 
lijevali vodu u naše šalice za čaj: ,Niagara još 
uvijek pada!’ Odsjednite u nekom hotelu, koji 
je dovoljno blizu slapa, da se može čuti šum 
njegova silna glasa po danu i po noći. Šetajte 
se čitave satove, da ga vidite sa svih strana . . . 
Naučite razumijevati pravo značenje , Pećine 
Vjekova’. Zavladajte Niagarom u duši i u srcu. 
Zatim proučite još štošta u Americi. Pokušajte 

da upoznate vjerske i humanitarne ustanove: život 
i ljubav. Nastojte, da se sastanete sa Mrs. Balling- 
ton Boote, »majčicom« svih američkih uznika. 
Ja ju dobro poznam, te imam sreću, da vam mogu 
dati za nju preporučno pismo. Zamolite je, da 
vas povede u Sing-Sing ili u Columbus, državnu 
tamnicu, i slušajte je, kako govori ispred dvije 
tisuće robijaša, kako im govori o nadi i prašta- 
nju, koje postoji i za najgore od njih. Idite u 
New-York i gledajte, kako si čovjek, kad hoće 
da sagradi prostranu zgradu, a nema nego malo 
zemljišta na raspolaganje, pomaže tako, da po- 
digne kuću, koja se penje do neba. Naučite da 
i vi tako radite. A onda, kada vas veliki američki 
narod oduševi svojim golemim pothvatima, pre- 
đite u Japan i pogledajte taj mali narod, koji 
tako junački nastoji da postane velik. Zatim 
pođite u Palestinu i slijedite tragove života Naj- 
većega, koji je ikada živio. Povratite se preko 
Egipta, da se lakše sjetite, kako u našem mo- 
dernom svijetu ima još vrlo starih stvari: na pri- 
mjer stari drveni kip čovjeka, dobro sačuvan, 
sa očima od kremena i komadićem kristala mje- 
sto zjena; te oči, koje titraju pod brončanim vje- 
đama, promatrale su svijet Abrahamove dobe. 
Naći ćete ga u kairskome muzeju; uzmite malo 
magare, ako hoćete da se pozabavite pravim 
sportom; a ako se osjećate potištena, uspnite 
se na Veliku Piramidu. Potražite Arapina ime- 
nom Šehati i recite mu, da se hoćete visoko 
uspeti, brže nego li je to ijedna žena učinila. A 
onda se povratite, drago dijete, telefonirajte mi 
i zakažite mi sastanak ili se ušuljajte u moju 
ordinaciju između dvaju klijenata i dođite da 
mi kažete, kako je djelovao moj recept. Siguran 
sam, da nijesam nikada boljega propisao, i vi 
ne ćete trebati da mi platite niti pare. Svoje 
stare prijatelje liječim besplatno!« 

Jane se nasmije i grčevito stegne liječnikove 
ruke. 

»O prijatelju«, reče, »mislim, da imate pravo. 
Ja sam sve svoje misli usredotočila na sebe samu 
i na svoje lične patnje. Učinit ću to, što mi ka- 
žete i neka vam Bog plati, što ste mi to rekli! 
Evo naše Flower. — Flower,« nastavi Jane, dok 
je liječnikova supruga nehajno ulazila odjevena 
u svijetlo zelenu kućnu haljinu i okretala pro- 
lazeći električne prekidače, »vjerujete li vi, da 
mi je to veliko dijete ovaj čas ozbiljno prepo- 
ručilo, nek odem i popnem se na Veliku Pira- 
midu, da ozdravim od živčane potištenosti?« 

Flower sjedne tik uz supruga, koji joj rukom 
obujmi nježno struk. 

»Jane«, reče smiješeći se, »čula sam vas ma- 
ločas, kako svirate Ružarij. To je moja najmi- 
lija romansa, a nijesam je slušala već nekoliko 
mjeseci. Pjevajte je, draga, molim Vas!« 

Jane potraži liječnikove oči. Recept, je već 
djelovao: ona se okrene i učini ono, što su od 
nje tražili. 

Pri posljednjim riječima romanse liječnikova 
se supruga sagne i utisne lagani cjelov točno iz- 
nad sljepočice supruga, ondje gdje je gusta 


smeđa kosa bila protkana srebrom. Ali liječni- 
kova je misao bila koncentrirana na Jani, i prije 
no' što je ona udarila zadnje note, on je znao, 
da je njegova diagnoza bila točna. »Uza sve to,« 
pomisli u sebi, »bolje je, da ona otputuje; to će 
izmijeniti tijek njezinih misli i dat će joj širi 
pogled na stvari u općem i užem smislu; a on 
se ne će promijeniti, ili ako se promijeni, znači, 
da Jane ima pravo. Ja sam već razmišljao, što 
tako podmuklo podgriza živahnost tog ubogog 
dječaka. Ljubiti Janu, postići, da te Jane ljubi! 
A onda je izgubiti! Mora da ima čelične živce, da 
nastavi običnim životom. Koji je taj križ, koji 
se je ispriječio između njih, te oni uče da ga cje- 
livaju? Možda će ga Niagara otplaviti svojim 
virovima, i Jane će Garthu poslati brzojavnu 
poruku!« 

Liječnik tada prihvati milu ruku, koja je po- 
čivala na njegovu ramenu, i dok je još Jane bila 
okrenuta leđima prema njima, poljubi je nježno. 

Jane posluša liječnikov propis i uloži dvije go- 
dine, da ga izvrši. I tako je eto sada stajala tu 
na vrhuncu Velike Piramide i smijala se mi- 
sleći, kako će Derycku pričati o svojem usponu. 

Ćutjela je osjećaj ugodnog uzbuđenja, koje 
prouzrokuje teški, uspješno svladani pothvat. 
Bila je odjevena u savršeno skrojeni kostim, a na 
glavi je imala šljem od pluta. Šehati je umio da 
procijenjuje odijela kao mjerilo eventualnog 
bakšiša i očekivao je mnogo od darežljivosti ove 
putnice. 

Janu je istočno sunce opržilo, ali ona se tome 
veselila i nije upotrebljavala koprene niti sun- 
cobrane. A njezine su se oči izlagale zlatnome 
svijetlu pustinje ne tražeći zaštitu tamnih nao- 
čala. Znala je da udesi na čvrst i dražestan način 
svoju bujnu smeđu kosu i nije nikada bolje iz- 
gledala, nego li tog ožujskog dana na vrhu Ve- 
like Piramide. Nepravilnost njezinog lica nado- 
knadio je izraz zanimanja i veselja. Lijep i iskren 
njezin smijeh otkrivao je blistave zube, koji su 
dokazivali njezino divno zdravlje. 

Liječnikov je recept djelovao. Derycka je bilo 
bolno iznenadilo, što je na Janinu licu opazio 
znakove preranog starenja. Sada je toga nestalo. 
Jane je izgledala kao žena od trideset godina, 
mirna i staložena, spremna da ide jednakim ko- 
rakom prema ugodnim četrdesetim godinama ne 
bojeći se ni pedesetih godina, kada stignu. Nje- 
zine bistre oči gledale su otvoreno na život, a 
njezin zdravi duh stvarao je razborite zaključ- 
ke, koje je dobrota njezinog velikodušnog srca 
blažila. 

Ovog je časa Jane promatrala vidik uživajući 
u njegovoj ljepoti. S jedne je strane ležala plod- 
na Delta sa svojim zelenilom paoma, maslina i 
naranača: sve je to upravo raskošno raslo na 
obalama Nila, koji je bio nalik traku ljeskavog 
srebra. S druge je strane pustinja sa svojim bes- 
krajnim horizontom sterala uzbibane sagove 
zlatnoga pijeska: nigdje stabla, nigdje lista, ni- 
gdje jedne vlati trave; svuda samo bezgranična 
sloboda, ocean teškoga svijetla, jer je sunce 
zalazilo, i nebo je gorjelo plamenom. 

»Tu je raskrižje dvaju puteva,« »pomisli Jane. 
»Tu treba izabrati. Izbor je težak: sloboda ili 
obilje. Trebalo bi zapitati za savjet Sfingu, stra- 
žara vjekova, tajanstvenu čuvaricu tajni vreme- 
na, koja upire pogledom u budućnost već mno- 
go vijekova. — Hajde, Šehati, siđimo. A onda 
me odvedite k Sfingi, Šehati. Htjela bih, da joj 
postavim jedno pitanje, baš u času, kad sunce 
iščezne na obzorju!« 

XIII. 

ODGOVOR SFINGE. 

Jane je naložila, da joj se kava servira na trgu 
pred hotelom, kako bi što manje izgubila od 
mistične ljepote noći. U prozirnom bijelome svi- 
jetlu piramide su se pričinjale više i čvršće, a 
Sfinga je izgledala još više ovijena tajnom. Jane 
odluči, da će se prošetati tamo dolje, prije nego 
uziđe. 

A međutim se spustila na naslon svojeg sje- 
dala od pletene trske, srčući pomalo kavu i pre- 
puštajući se osjećaju ugodnog snatrenja, koji 
često hvata čovjeka nakon jakog fizičkog na- 
pora. Spokojne i nježne misli u vezi sa Garthom 
javljahu se u njezinoj duši. Činilo joj se, kao da 
još uvijek čuje, kako skladan njegov glas pjeva: 
»Srca svjetlosti«. 

A iz dubine plave noći kao da su je promatrale 
lijepe Garthove oči pune ljubavi: Jane zatvori 
svoje, da ih bolje vidi. Te večeri ona se nije bo- 
jala pogleda ljubljenoga čovjeka: ta bili su tako 
puni nježnosti! Ah, kako mu je tešku nepravdu 
nanijela, kad se onako pobojala budućnosti! Ve- 
čeras je njezino srce prepuno pouzdanja, pouz- 
danja u njega i u sebe samu! Kazivala je sama 
sebi, da bi izišla s Garthom, kad bi on bio tu, u 
svijetlu noć i pustila bi ga bez straha, da je pro- 
matra. Osjećala je, što bi bila rekla: »To je lice 
vaše, Garth; iz ljubavi prema vama htjela bih, 
da bude ljepše, ali ako se vama sviđa, zašto sam, 
ljubljeni moj, nastojala da vam ga uskratim?« 

Što je bilo uzrokom, da se njezina misao tako 
promijenila? Je li to djelovao Deryckov recept? 
Je li to novo stanovište bilo bliže zdravome ra- 
zumu od onoga, koje si je ona silom nametnula, 
da dođe uz takve muke do odluke? Zašto ne bi 
ona sutra, mjesto da se odveze natrag uz Nil i 
da proslijedi svoje putovanje do Carigrada i 
Atene, zašto se ne bi ukrcala u parobrod, koji 
odlazi iz Aleksandrije i koji bi je doveo u Lon- 
don za tjedan dana? Dala bi potražiti Gartha, 
sve bi mu priznala i predala bi njihovu buduć- 
nost u njegove ruke. Jane nije nimalo sum- 
njala, da je on još uvijek ljubi. Čim je samo po- 
mislila, da ga pozove i da mu prizna istinu, bilo 
joj je, kao da se Garth pojavio najednom tik 
uz nju; činilo joj se, kao da osjeća, kako je 
njegove ruke grle, a ljubljena glava počiva na 
njezinu srcu. Ah, te mile sjajne oči! O, Garth! . . . 
Garth! . . . 

»Jedno mi je večeras postalo jasno,« mislila 
je Jane. »Ako me on još želi, ako me treba, ne 
mogu dalje da živim daleko od njega, moram 
da odem k njemu.« Rastvorila je širom oči i pro- 


CL9H5KE 3EB0HIHSKE HN3IBE 

za GODINU 1935 . 


I. GLAVNA IZDANJA : 

1. Danica: Kalendar za god. 1935. ) 

2. Mayer: Krvavi sabor križevački 10 Din 

3. Jedna poučna knjiga J 


II. REDOVNA IZDANJA: 

4. Šarić: Evanđelist III. Dio 

5. Babić: Zdravlje sela 


j 10 Din 


III. IZVANREDNA IZDANJA: 

6. Grmović: Pod čađavim krovom | 

7. Blažević: Temelji kršćan. života i 

8. Horvat: Hrv. prep. u Dalmaciji < 20 Din 

9. Cezner-Andrić : Domaćica u ku- 

hinji ' 


Prve tri knjige za članove samo 10 Din 
Prvih pet knjiga za članove samo 20 Din 
Svih 9 knjiga za članove samo 40 Din 


Oni, koji nisu jeronimski članovi, plaćaju dvostruko, 
ali mogu se upisati i platiti 10 dinara članarine 
jedamput zauvijek, te odmah imadu pravo na 
člansku cijenu. — Upisivanje članova obavlja i 
narudžbe knjiga prima i uprava „OBITELJI* 


matrala neko vrijeme Sfingu, ... a onda ih opet 
sklopi i reče sama sebi: »Moram se odvažiti, da 
to pokušam!« A duboka radost obuze joj srce. 

U taj čas iziđe iz blagovaone jedno društvo 
Engleza i nahrupi s velikom bukom na trg. Do- 
putovali su naveče i kasno su večerali, pa ih je 
Jane jedva primijetila: bila je tu lijepa gospođa 
i njezina kći, dva mladića i stariji gospodin voj- 
ničkog izgleda. Nijesu zanimali Janu, ali su 
omeli njezino snatrenje, jer su sjeli za obližnji 
stol i nastavili glasno razgovor, kao da su sami. 
Jedan ili dva stranca, koji su sanjarili pijući 
kavu, i pušeći cigaretu, ustadoše i odoše da po- 
traže mirniji kutić pod paomama. Jane htjede 
da se povede za njima, ali nije imala snage, da 
razbije čar, koji ju je prikovao na to mjesto. 
Stariji gospodin držao je u ruci pismo i jedan 
primjerak Morning Post-a. Društvance je pre- 
pričavalo novosti, što ih je pismo donijelo, te 
sadržaj jednog napisa u novinama, koji su oči- 
to malo prije na glas pročitali. 

»Ubogi dječak! To je uistinu žalosno!« reče 
gospođa. 

»Uvjerena sam, da bi bio volio poginuti na 
mjestu!« klikne djevojka. »Ja bih sto puta radije 
umrla!« 

»Oh, ne,« dometne jedan od mladića prignuv- 
ši se k njoj. »Život je sladak, pa makar se što 
dogodilo . . .« 

»Da, ali oslijepiti!« uzdahne mladi glas dršćući. 
»Ostati slijep do konca života. To je užasno.« 

»Jeli to bila njegova vlastita puška?« zapita 
zrelija gospođa. »A kako to, da su u mjesecu 
ožujku bili u lovu?« 


705 


Jane se nasmiješi malko porugljivo. Bezgra- 
nična ljubav prema životinjama, pa i prema naj- 
manjem kukcu, i poštivanje njihovih skromnih 
života bilo je kod nje gotovo religija, kao što 
je za Gartha bio kult ljepote. Tvrdila je, da 
nikada ne žali nesreće, koje se dese u lovu. Kad 
oni, koji se zabavljaju zadavajući okrutne pat- 
nje, sami pate; kad oni, koji strastveno pro- 
gone život životinja, izgube svoj u toj igri, Ja- 
ne je izjavljivala, da u tome vidi pravednu od- 
mazdu. Nije nimalo žalila i nije pokazivala ni- 
kakva saučešća. 

Međutim je gospodin vojničkog izgleda na- 
mjestio cviker i primakao k svijetlu listiće svo- 
jega pisma. 

»Ne,« reče nakon nekoliko časa, »lovno je 
vrijeme prošlo, to i jest ono najžalosnije. On se 
uostalom bio okanio lova puškom već pred go- 
dinu ili dvije, jer je mrzio smrt u svakom obli- 
ku. Nalazio se na svojem krasnom imanju u sje- 
vernim krajevima i slučajno je prošao pokraj 
nekih ljudi, koji su pucali u zečeve i postupali 
okrutno s ranjenom životinjom, kako se njemu 
činilo. Preskočio je preko ograde, da prosvje- 
duje proti tome i prištedi životinji daljnje muke. 

I tada se dogodila nesreća: jedan od tih ljudi, 
očito prestrašen, pritisne nehotice na kokot, i 
puška odapne. Hitac je na nekoliko metara uda- 
rio u jedno stablo, a onda je tane otskočilo i po- 
godilo njega. Nije doduše pogođen izravno, pa 
mu je lice tek ogrebeno, a mozak nije povrije- 
đen, ali mrežica je u očima rastrgana i vid bes- 
pomoćno izgubljen.« 

»To je grozna smola,« izjavi jedan mladić. 

Onaj, koji još nije ništa rekao, dometne: 

»Ne mogu shvatiti, da netko ljubi lov!« 

»Ali već biste shvatili, da ste poznavali tog 
ubogog dječaka,« nastavi vojnik. »Bio je tako 
pun života! Nije ga bilo moguće zamisliti, kako 
umire ili zadaje smrt. A obožavanje ljepote 
značilo je za njega gotovo religiju. Umio je da 
vas upozori na ljepotu ondje, gdje vi ne biste 
ni posumnjali, da je ima. A sada ubogi dječak 
ne će nikada više vidjeti ništa . . .« 

»Ima li još majku?« upita starija gospođa. 

Illllllllllllllllllllllllllllllllllllllllllllllllllllllllllllllllllllllllllll 

¥ Najteže je pronaći početak 
same bolesti! 

Glavno je kod svake bolesti sam početak, jer je 
svaka bolest u početku ozdravljiva. Često se događa, da 
čovjek dođe liječniku odmah, čim nešto osjeti, i ovaj 
mu konstatira, da mu je bolest već zastarjela, a da on 
sam o njoj nije ništa ni znao! Podmukle su bolesti. Radi 
toga najbolje je stalno paziti na zdravlje i spriječiti 
širenje bolesti, dok zapravo čovjek i ne zna još za nju! 
To je jedino moguće redovitim pićem čuvene 
RADENSKE mineralne vode. Osobito, ako se ne- 
lagodno osjećate, ali ako liječnik ne može ništa pronaći, 
a Vi osjećate, da Vam nešto manjka, odmah počnite 
redovito piti RADENSKU kiselicu! — Opširnu 
brošuru o Radenskim vodama dobijete badava: Kupa- 
lište Slatina Radenci. 

fllllllllllllllllllllllllllllllllllllllllllllllllllllllllllllllllllllllllllll 


»Ne, nema nikoga, posve je sam. Prija- 
telja ima na tucete, naravno: bio je najpozna- 
tija ličnost u Londonu, i svuda su ga primali 
raskriljenih ruku. Ali nema obitelji, mislim, a 
nikada nije htio da se oženi . .. Ubogi mladić! 
Danas će morati da bude manje izbirljiv! Sva- 
ke je sezone mogao da bira među najdražes- 
nijim djevojkama. Ali ne, bio je oženjen sa 
svojom umjetnošću! A eto sad je, kako piše lady 
Ingleby, u tami, osamljen i prepušten na milost 
i nemilost onih, koji ga okružuju . . .« 

»Oh, govorimo o nečem drugom!« klikne 
djevojka odgurnuvši svoju stolicu i ustavši. 
»Hoću da zaboravim tu pripovijest, previše je 
tužna. Molim vas, maknimo se otud i govori- 
mo o veselim stvarima!« 

Svi ustadoše, a mladić uvuče svoju ruku pod 
ruku djevojke iskoristivši priliku, koju mu je 
njezino ganuće pružalo. 

»Zaboravite sve to, draga« reče nježno. 
i»ldimo slušati, što govori stara Sfinga, kad 
mjesečina sja!« 

Oni dvoje odoše sa trga, a i ostali se upu- 
tiše za njima, ali čovjek vojničkog izgleda, ko- 
jemu je pripadao Morning Post, odloži novine 
na stol i zaostane, da zapali cigaru. 

Jane ustane sa svojega sjedala i pođe k nje- 
mu. 

»Smijem li da pogledam vaše novine?« upita 
bez ikakva uvoda. 

»Izvolite samo,« odgovori on učtivo. 

A onda je pogleda izbliže i doda: 

»Izvolite, miss Champion, nisam znao, da ste 
u ovim stranama.« 

»Oh, pa to ste vi, generalu Loraine! Vaše mi 
se lice činilo poznato, ali nisam ipak ni ja vas 
prepoznala u prvi mah. Hvala, ja ću dakle po- 
suditi vaše novine. Ali nemojte, da vas zadrža- 
jem, sastat ćemo se malo kasnije.« 

Jane je počekala, dok su se svi udaljili i dok 
je jeka njihovih glasova i smijeha zamukla. 
Tada se okrenula k svojem naslonjaču, k tome 
mjestu, gdje joj se Garth bio prividio tako bli- 
zu. Pogledala je još jednom Sfingu i golemu 
Piramidu obasjanu mjesečinom. 

A onda dohvati novine i rastvori ih. 

. . . Da, bio je to uistinu Garth Dalmain, nje- 
zin Garth, u kojega su oči blistale od ljubavi, 
a koji sada u svojoj osamljenoj i dalekoj kući 
leži slijep, sam, nemoćan . . . 

XIV 

POVRATAK 

Bijele litice Dowera ocrtavale su se na hori- 
zontu sve jasnijim obrisima, sve dok se nijesu 
ukazale kao goleme zidine, što se dižu iz mora. 
A onda se pomolila i dowerska tvrđava neopi- 
sivo slikovita u opalnome svijetlu tog proljet- 
nog popodneva. Jane je promatrala s uživa- 
njem taj prizor, ali najednom joj se sjećanje 
povrati, i ona sklopi oči, kao da ju je iznena- 
da netko udario. 

(Nastavit će se.) 

što nam donosi nova jeronimska 

„DANICA*? 


Evo nam s jesenskim danima u 
pohode najstarijeg i najraširenijeg 
hrvatskog kalendara — jeronimske 
»Danice« za g. 1935. Zaci će u svako 
selo i pokucati na vrata svakog hr- 
vatskog doma i bit će najmiliji drug 
naših seljačkih obitelji kroz duge 
jesenske i zimske večeri. Ne rijetko 
će ona biti jedino pisano slovo, koje 
će razgovarati siromašne seoske ko- 
libe, odmarati njihove trude i brige 
u zabavnom duhovnom odmoru, do- 
nos ti pouku i upoznavati našeg se- 
ljaka s ljudima i problemima, koji su 
za njega u ovom času najvažniji. 
Podat će mu načela za orjentaciju, 
upozoriti ga na značajne tečevine 
narodne tradicije i približiti jednoj 
duhovnoj cjelini sve hrvatske kraje- 
ve. U tom pravcu treba da je ure- 
đen hrvatski kalendar, koji će često 
biti jedino godišnje štivo naših se- 
oskih domova, u tom je pravcu ure- 
đena i nova jeronimska »Danica« za 
g. 1935. — Čitav je zabavni dio za- 
dahnut ljubavlju za rodnom gru- 
dom i iznosi momente iz dnevnog 
seljačkog života provlačeći skritu 
tendenciju, iz koje se može mnogo 
naučiti. Pjesme zahvaćaju dva naj- 
značajnija slavlja napornog života 
na selu, kad radišne ruke skupljaju 
plodove žita za kruh naš svakidašnji 
(Jeronim Korner: »Nadahnut blago- 
slovom žetve«, Ivica Čermak »Klas- 
ju«) i godišnje darove vinograda u 
berbi (Vinko Nikolić: »Vinograd mo- 
ga oca«), a njima se pridružuje li- 
jepa i nježna Stuparićeva kajkavska 
pjesmica, u kojoj je istaknut duboki 
religiozni momenat našeg seljaka, 
koji u teškoj brizi za ovozemsko 
živovanje nikad ne zaboravlja Tvor- 
ca svih darova ni blagodati svoje 
duše (»Kesno ste se, mamica . . .«). 
Pripovijesti biraju različite sadržaje, 
ali uvijek iz duše naših sela: Soljačić 
je u »Martinu Sjekiri i njegovoj že- 
ni« istaknuo, kakva sve čudesa mo- 
že da napravi žena dobra srca i dobre 
taktike, i postavlja dobrotu kao ideal, 
kojemu nikad dovoljno ne težimo; 
Matasović u dijalogu između »Dva 
starca« opisuje problem »jednog dje- 
teta« u obitelji i na konkretnom pri- 
mjeru pokazuje zle posljedice, koje 
sobom nosi duh »bijele kuge« u ži- 
votu našeg seljaka; Marcel Matuli- 
na u »Krikaču« je dao mnogo bolnih 
trzaja o izumiranju starog privrednog 
sustava mnogih naših primorskih se- 
la i varoši i obavio ih tragikom »kri- 
kača« — tipičnog njihova predstav- 
nika, a ujedno dao naslutiti opći pri- 
vredni i socijalni problem naših kra- 
jeva; dr M. Markov u sličici »Mir 
ovoj kući« na primjeru blagoslova 
kuća prikazuje odnos svećenika i se- 
la, blagotvorni duh, koji Božji posla- 
nik može unijeti u mrke kolibe, pu- 
ne najrazličitijih briga i sitnih i ve- 
likih problema. K ovima se može pri- 
družiti »Priča o gradu Ružici«, koju 
je Fr. Vočinkić izvukao iz narodne 
predaje, a koja na ganutljiv način 


iznosi ulogu žrtve i poštenja u sva- 
kom ljudskom djelu. — Poučne članke 
»Danice« ćemo podijeliti na više sku- 
pina. Prvi nam iznose podatke i spo- 
men na najznačajnije stvari o ljudi- 
ma, koji su vezani uz život hrvatskog 
katoličkog seljaka i njegove pro- 
svjetne pučke središnjice Jeronim- 
skog Društva, pa tu u prvom redu 
ide budući hrvatski metropolita, a 
sadašnji nadbiskup-koadjutor dr 
Alojzije Stepinac, zatim glasoviti i ne- 
davno preminuli hrvatski učenjak- 
svećenik don Frane Bulić, koji je dao 
Hrvatima mnogo važnih otkrića iz 
njihove narodne povijesti, a ujedno 
ih zadužio spisima, izdanim prošlih 
godina u izdanjima Jeronimskog 
Društva. Ovdje ujedno treba pribrojiti 



VERNER VON HE1DENST AN, 
pisac romana „Božji put svete Brigite", slavi 
75. godišnjicu života 

spomen na tri vrijedna preminula je- 
ronimska radnika: dra R. Vimera, 
koji je jeronimskim čitateljima dao 
velebno djelo o životu Isukrstovu, 
Nikolu Marakovića i Bejamina Zei- 
ningera. — Drugu skupinu članaka 
sačinjavaju oni, koji prikazuju us- 
pomenu na značajne činjenice iz naše 
narodne povijesti, a u lijepom nizu 
obuhvaćaju uglavnom sve hrvatske 
zemlje. Na prvo mjesto ide članak 
predsjednika Jeronimskog Društva 
dra Ferde Rožića o stotoj godišnjici 
hrvatskog preporoda, kojemu je bio 
protagonista Ljudevit Gaj, a za njim 
se redaju članci o stotoj godišnjici 
biskupa Alagovića (od dra Đ. Kun- 
tarića),’ koji je u SI. Požegi podigao 
za nas vrlo važni konvikt; o najsta- 
rijem društvu u Bosni »Jukiću«, koje 
slavi svoj jubilej (od fra Vj. Petrovi- 
ća), o bosanskim sokolarima (od dra 
Ć. Truhelke), o tome, kako je za 
bana Jelačića Bosna imala biti oslo- 
bođena od Turaka (od K. Gujića); 
o Bratovštini hrvatskih ljudi u Istri, 
koja je bila usko povezana s Jero- 
nimskim Društvom i bila od zamaši- 
tog značenja za duhovni život tog 
dijela našeg naroda. K ovim se stva- 
rima lijepo pridružuje članak o hr- 
vatskim dominikancima (od dra H. 
Boškovića) i članak M. Vunića »Šta 




je koji narod dao povijesti čovje- 
čanstva?« — Posebno mjesto uz te 
historijsko kulturne radnje zauzi- 
ma članak dra Fr. Grundlera o crkva- 
ma u okolici Zagreba. — Druga po- 
uka obuhvaća s jedne strane članke 
o narodnom rezbarstvu (od M. Radu- 
nića), našim tamburama (od dra Ši- 
role), pučkim predstavama (od P. 
Matijevića), a s druge članke o mlje- 
karstvu u svjetskoj gospodarskoj 
krizi (od dra Filipovića), o važnosti 
šuma za čovjeka (od Piškorića) te 
o drugim gospodarskim i zdravstve- 
nim savjetima i uputama (T. M. Ma- 
cana i I. Sitarića). — Stj. Gorupić 
upozorava na jednu praznovjericu u 
narodu i na zgodan je način parira, 
a dr Z. Šprajcer govori o problemu 
naše seoske djece u vezi sa Hrvat- 
skim Radišom. — »Danica« pored sve- 
ga toga donosi mnogo lijepih slika, 
savjesno izrađene sajmove, dvoboj- 
ni kalendarij, svaštice i podatke o 
sunčanoj i mjesečevoj godini. Čovjek 
se upravo čudi, koliko je građe moglo 
na onako ograničenom prostoru 
da stane i da obuhvati onako kom- 
paktnu i opet raznoliku cjelinu. 

L. P. 

Jubilej slavnog švedskog pisca. 

Ove jeseni navršuje švedski pisac 
Verner von Heidenstam, jedan izme- 
đu rijetkih, koji su nagrađeni Nobe- 
lovom nagradom, sedamdeset petu 
godinu života. Taj slavni švedski pi- 
sac nije hrvatskim čitaocima nepo- 
znat. Knjižnica Dobrih Romana iz- 
dala je — sad će tomu biti skoro 
dvije godine — njegov roman »Božji 
put svete Brigite«. Djelo je to i po 
sadržaju i po stilu neobično. Doži- 
vjelo je više prijevoda na evropske 
jezike. Čita se teže nego običan ro- 
man, ali je pripovjedačka plastika 
silna. Kad je taj roman izašao, po- 
slao je urednik Knjižice Dobrih Ro- 
mana dr Josip Andrić nekoliko pri- 
mjeraka i piscu u Švedsku uz poprat- 
no pismo, na koje je dobio na šved- 
skom jeziku ovaj odgovor (preveden 
na hrvatski): »Gospodine Doktorel 
Hvala za knjige. Nažalost ne mogu 
da ih čitam, ali lijepa oprema čini 
vrlo prijatan dojam. Nadajmo se, da 
će nam sreća i dalje biti sklona. S 
pozdravom i štovanjem Verner 
von Heidenstam, Ovralid (Ny- 
kyrka), 13. I. 1933.« 

Radio 


Radio ne truje vodu. Neki pretje- 
rano mudri elektropatolog — je pro- 
glasio, da antena, koja je spojena 
po vodovodu sa zemljom, djeluje 
loše na vodu i da je čini otrovnom. 
To nije istina. Ujutro je prva voda 
iz vodovoda uvijek neukusna teka, 
pa treba u svakom najprije pustiti 
da iscuri nekoliko čaša vode, a tek 
onda piti. To vrijedi i za one, koji 
nemaju radio-aparata, a i za one, koji 
nemaju antene spojene sa vodovo- 
dom. 


»VUK U OVČJOJ KOŽI« pučka 
drama u dva čina, napisao dr Josip 
Andrić, cijena 10 dinara, naručuje se 
kod uprave »Obitelji«, Zagreb. 

(Svršetak) 


NAŠE PUČKO KAZALIŠTE 


Očekivalo se dakle, da će trupa »Posvetilišta 
Abramova« i njezin vođa nastaviti sistematski 
radom, koji su pod tako sretnim auspicijama 
započeli. Ali, nažalost, razne prilike i neprilike 
osujetiše taj plan. Mjesto te družbe osnovalo se 
redom više manjih omladinskih društava, koja 
su u jednoj dvorani pokušavala da podignu i 
razviju ukus katoličkih glumaca i publike, od- 
gajajući se tako međusobno za pučku glumu 
većega stila i značenja, koja ionako može ri- 
jetko da se priredi. Pazilo se na repertoar i iz- 
vedbu, pa je u to vrijeme iznešena uspjela ob- 
nova jedne glume Marka Marulića (1450-1524) 
sredovječnog askete i religioznog pjesnika iz 
Splita, »Sveti Pafnucije« koju je prepjevao, 
vrlo sretno, katolički pjesnik Milan Pavelić, 
uspjelom je glazbom popratio komponista dr 
B. Širola, režiju je vodio dr V. Deželić. 

No i ova su društva pomalo zapinjala i pre- 
stala radom, dok se u isti mah odaziva novoj 
struji iz samostanske tišine rijetki talenat pje- 
snikinje č. s. Bernardine Horvat, milosrdnice. 
Njezina kazališna djela: »Blagoslov ljeta«, »Mali 
vrtec ograjen«, »Gospina siročad« i biblijska 
tragedija »Kći Jefte« vrlo su vrijedne tvorevine 
religioznog čuvstva, meke lirike i humane to- 
pline s mnogo scenskog života. Uz ove predu- 
vjete bila bi sestra Bernardina zacijelo oboga- 
tila naš repertoar dragocjenom prinovom, ali 
nemogućnost da se tehnički izobrazi, prezaposle- 
nost, neshvaćanje pretpostavljenih, pa konačno 
njezina neizlječiva bolest i prerana smrt istrg- 
nuše pero iz ruke jednom rijetkom talentu i ve- 
likom srcu. Još se i sada Zagreb sjeća njezine 
dražesne scenske parafraze jedne kajkavske pje- 
smice »Mali vrtec ograjen«, koji je u dva na- 
vrata izveden s golemim uspjehom u zagreba- 
čkom kazalištu, zajedno sa »Sv. Misom«, dra- 
matizovanim ciklusom lirike katoličkoga knji- 
ževnika Marka Soljačića, koji je kasnije izveden 
i u Češkoj. 

Nedugo iza rata zabilježen je u Zagrebu po- 
četak drugog jednog pokreta nestručne pozor- 
nice, jedinog ozbiljnoga do danas, koji nije po- 
tekao iz katoličke inicijative, već iz neposredne 
blizine profesionalnog kazališta. Arhitekt Ale- 
ksandar Freudenreich, sin stare glumačke poro- 
dice, osniva god. 1925 diletantsko društvo pod 
nazivom »Matica Hrvatskih kazališnih dobrovo- 
ljaca«, sa svrhom, da podigne nivo pučke, od- 
nosno društvene glume. U to ime obnavljaju 
»Dobrovoljci« marljivo stare hrvatske glume, 
priređuju korisne nagradne natječaje među pis- 
cima, sudjeluju kod rodoljubnih komemoracija, 
pomažu provincijskim društvima savjetom i go- 
stovanjima, ukratko nastoje da postanu cen- 
tralno žarište, više u organizatornom, nego li 
idejnom pogledu, cjelokupnog nestručnog tea- 
tra kod nas, pri čemu stoje u uskim vezama i 
donekle pod utjecajem čeških teatarskih ama- 
tera. Bilans rada ovog vrlo discipliniranog i za- 
pravo jedinog hrvatskog društva, koje se posve- 


tilo isključivo glumi, pokazuje dosada solidan 
konstantni napredak, najviše zaslugom vođe 
A. Freudenreicha, koji čak sada izdaje golemu 
knjigu od 400 strana »Gluma«, kao priručnik 
svih pitanja nestručne pozornice. Značajno je, 
da je jedan od najjačih uspjeha ovoga društva, 
koje inače nema reformatorskih ciljeva, već se 
drži stare tradicije, bila stilska izvedba Hoff- 
manstahlova »Jedermanna« u uistinu nenadma- 
šivom prevodu M. Bogdanovića. Dakle vjerska 
gluma, kršćanski misterij, triumfira danas i kod 
nekatoličkih društava. 

S »dobrovoljcima« sarađuje glazbenik Rudolf 
Matz, poznati muzički organizator i populariza- 
tor pučke pjesme. Njegova vrlo originalna bo- 
žična muzička igra, kojoj je sam napisao i tekst 
i muziku po narodnim motivima, »Miško i Ja- 
nica daruju maloga Jezušeka«, posjeduje sve 
odlike ispravno shvaćene pučke glume, te bi mo- 
gla biti izvrsna podloga za djelo, koje bi puk, 
pa i na selu, zanosno prihvatio, kao što ga sada 
toplo prima Zagreb, doduše u prvom redu radi 
folklora. 

A i katolički pučki teatar, slabiji organizaci- 
jom, ali idejno stroži i napredniji, bilježi iz go- 
dine u godinu lagani, ali konstantni uspon. Dok 
brojna katolička vjerska ili zabavna društva, od 
kojih neka raspolažu ipak dobrim materijalom, 
glume isto onako bezglavo i promašeno kao pred 
stotinu godina, nekolicina starijih i mladih bo- 
raca za preporod pučke glume nastoje, da ih 
uzornim povremenim priredbama probude iz 
inercije i uprave boljoj budućnosti. Tako je go- 
dine 1931 inscenirana na zagrebačkom trgu sv. 
Katarine Deželićeva historijska evokacija »Maj- 
ka Božja od Kamenitih vrata« u kojoj je preg- 
nantno oživjela vjera prošlih vjekova i likovi 
staroga Zagreba u jedinstveno sugestivnom 
okviru historičkoga ambijenta i ljetne noći uz 
jednodušni zanos gledalaca svih staleža. Jednako 
vrijedan tekstom, a još značajniji izvedbom, — 
jer su ga igrali gotovo sami seljaci u izvrsnoj 
režiji, — bio je treći Deželićev misterij »Na 
Trškom Vrhu«, koji se sada redovito izvodi pred 
prošteništem u Krapini. Njime je dr V. Deželić 
postavio definitivnu formulu za našu pučku glu- 
mu: oživiti domaće tradicije i vjerovanja, u ho- 
timice naivnoj, ali literarno vrijednoj, te naro- 
dnim elementom i tipovima bogatoj formi, koja 
će na taj način jednako zainteresirati i građane 
i seljake, čitav »vjernički puk«. Niti punu go- 
dinu dana nakon Krapinskoga misterija, novi do- 
gađaj: jedno omladinsko društvo, koje je i ra- 
nije prikazivalo više ili manje primitivne pasij- 
ske igre, izvodi o Uskrsu u zagrebačkom kaza- 
lištu Deželić-Širolinu »Muku Spasitelja Našega«, 
koja se ističe nesamo umjetničkom formom i 
stihovima, već i potpuno novom koncepcijom, a 
konačno je i prvi originalni moderni tekst »Mu- 
ke« na slavenskom jugu. Imao sam sreću da vo- 
đini izvedbu tog djela, pa sam i kao redatelj i 
kao scenograf nastojao da prikazivanje što Više 


708 


približim sakralnom obredu, a udaljim od ša- 
blone običnih predstava. Slaba organizacija po- 
kvarila je u mnogočem izvedbu, koja je ipak 
pobudila pažnju i priznanje svih kompetentnih, 
čak i u inozemstvu. Mislim, da smijem registri- 
rati da je jednoglasan sud o toj glumi bio: I 
djelo i realizacija najbolje je, što smo do sada 
imali! 

No ovim naša nastojanja oko pučkoga teatra 
nijesu još iscrpljena. Već odavno uvidio je dr 
V. Deželić, da svima onima koji se bave prepo- 
rodom nestručne pozornice treba prije svega 
pružiti tekstove dobrih gluma, kojih nigdje nije 
bilo, pa je godine 1925 počeo izdavati litogra- 
firane glume u novom duhu. Taj sam pothvat 
preuzeo g. 1927 ja, te sam kod raznih izdavača 
uspio izdati do danas deset raznih gluma koje 
sam izabrao iz stranoga repertoara, preveo, opre- 
mio crtežima i režijskom uputom. Sve te glume 
naišle su na neočekivano dobar prijem i golemi 
broj izvedaba. Njima se nastojalo, da u stari 
»patronažski« način ubacimo najprije literarno 
vrijedna i scenski pokretna djela bez velikih 
reforma. Sada su ta izdanja, zaslugom Jeronim- 
skoga urednika dr Josipa Andrića koncentrirana 
u »Društvenu Pozornicu« Društva sv. Jeronima, 
kojemu je predsjednik dr Ferdo Rožić i sam 
pisao snažne drame. A od lanjske godine po- 
krenuo sam unutar »Društvene Pozornice« po- 
sebnu seriju pod nazivom »Zbirka Pelivana Ge- 
nezija«, koja će isključivo donositi strogo »avan- 
gardistička« djela iz svjetskog i, ukoliko ga bu- 
de, domaćeg repertoara. Na čelu te serije, koja 
kao zaštitni znak nosi lik mučenika Genezija i 
devizu: »Educat — Arte — Oblectat«, istaknuo 


sam poznate Ghenove principe sadržane u nje- 
govom čuvenom proglasu »Kazalište u službi 
katoličke akcije«, a koji se rezimiraju u motto: 
»Raditi za vjeru po dramatskoj umjetnosti — za 
dramatsku umjetnost u duhu vjere!« Razborit 
eklektizam stranih iskustava prilagođenih našem 
mentalitetu, prilikama i tradiciji; odgajanje do- 
maćih auktora; nastojanje, da se svaka društve- 
na ili pučka priredba shvati što ozbiljnije, spremi 
što savjesnije i mjeri strogim umjetničkim mje- 
rilom, pobijajući impertinentni i površni dile- 
tantizam — to su ciljevi »Zbirke Pelivana Gene- 
zija«. Koliko će ih ona moći ostvariti, ne znam, 
ali postigne li i samo to, da se pitanje pučkoga 
kazališta, odnosno društvenoga, počne jednom 
kod nas ozbiljnije shvaćati i u širim krugovima, 
nije uzalud radila. 

Eto, to je u najkrupnijim crtama pregled pu- 
čkoga teatra kod nas Hrvata od najranijih vre- 
mena do danas. Radi razloga, koje sam naveo u 
početku, ovaj je napis moao ispasti nepotpun, 
letimičan i suh. 

Ali i ovakav, kakav jest, nadam se, da će ovaj 
skromni feljton moći pokazati, kako su Hrvati, 
i to baš puk, oduvijek pokazivali mnogo smisla 
za pučku glumu i reagirali najzahvalnije na nju, 
kad im ju je netko pružio, bilo u intimnoj dru- 
štvenoj pozornici ili pučkome teatru velikoga 
stila, te kako je sjeme pučkoga teatra, specijalno 
katoličkoga zasijano znalačkom rukom uhvatilo 
u posljednje dobđ jaka korijena, pa je samo do 
Božje pomoći i ljudske dobre volje, da se s vre- 
menom razvije u visoko, snažno i blagotvornim 
plodovima nakićeno stablo. 

VOJM1L RABADAN 


ĐAK I DUGME* 


U mom je razredu bio jedan dječak, koji je 
uvijek najbolje učio, a ja nijesam mogao, uz 
sav svoj trud, da ga pretečem. Prolazio je dan 
za danom, a on je još držao svoje mjesto. Ja 
sam ga promatrao, kad je štogod bio upitan, 
te sam napokon opazio, da je on uvijek, kad je 
htio da odgovori, svojim prstima stiskao jedno 
stalno puce (dugme) na najdonjem dijelu svog 
prsluka. Zato sam mislio ovako: ako mu luka- 
vo otkinem to puce, tada će se on slijedeći put, 
kad bude pitan u razredu, ne našavši puce tako 
smesti, te ne će znati odgovoriti, i meni će biti 
dana prilika, da mu uzmem prvenstvo. Otkinuo 
sam mu dakle puce, a da on toga nije opazio. 
Velika je bila moja briga za uspjeh te moje lu- 

* Walter Scott, engleski pisac romana, jedan je 
od najslavnijih svjetskih pisaca uopće. Živio je od g. 
1771. do 1832. On je najzaslužniji, da je roman kao 
posebna vrsta književnosti osvojio cijeli svijet. On 
je napisao 40 knjiga što romana, što pjesama. On je 
stvorio povjesnih romana. Njegov najslavniji i naj- 
poznatiji roman jest »Ivanhoe«. On je svojim roma- 
nima utjecao na najslavnije pisce romana 19. stoljeća: 
Victora Hugoa, Balsaca, Manzonija, Puškina, pa i na 
našeg Šenou i na druge. Iz rane mladosti toga pisca, 
koji je bio vrlo duhovit, donosimo ovu zanimljivu 
zgodicu. 


kavštine, i uspjeh je bio postignut, ako ne i pre- 
više dobro. 

Došao je sat ispita, i on je bio pitan te je kao 
obično tražio prstima prijateljsko puce, ali ga 
nije mogao naći. Smeten gledao je dolje: ča- 
robno je puce bilo otišlo, i dječak nije znao 
odgovoriti. Ja prihvatim priliku, odgovorim na 
pitanje i zauzmem njegovo mjesto, koje on ni- 
je više natrag dobio. Ne vjerujem, da je ikad 
posumnjao u začetnika te varke. 

Stupajući poslije u svijet često sam se s njim 
sretao, ali uvijek sam osjećao prijekor svoje sa- 
vjesti. Često sam se odlučivao, da mu čineći 
uslugu dam neku odštetu, ali nije mi se pružila 
nikava prilika. I ja se bojim, što to nijesam 
tražio s toliko žara, s koliko sam nastojao da 
ga nadomjestim u školi. 

WALTER SCOTT - Preveo V. SUŠILOVIĆ 

lllllllllllllllllllllllllllllllllllllllllllllllllllllllllllllllllllllllllllll 

U svakoj kući treba da se nade najnoviji roman Knjiž- 
nice Dobrih Romana: 

»Z L A T K 0« 

Napisala ga je poznata hrvatska književnica Jagoda 
Truhelka. — Cijena 30 dinara, uvezano 40 dinara. — 
Naručuje se kod Uprave »Obitelji«, Zagreb, Trg Kralja 
Tomislava 21. 

prvi dojmovi; 

Svako je u životu imao čas, 
kad je kao novi član prviput 
stupio u neku zajednicu, druš- 
tvo ili obitelj. To je bio čas, kad 
su nas susretali nekom izvjes- 
nom rezervom i ljubaznošću za- 
ključujući iz našeg prvog nastu- 
pa, govora i vladanja pozitivne 
i negativne sudove. 

No ta ista naša okolina nije 
šutjela, već i dalje širila svoje 
dojmove i sudove o nama odgo- 
varajući na cijeli niz pitanja. 
Kakav je, kako izgleda, kakove 
kretnje i držanje imade? Infor- 
macije su se davale ma bilo ka- 
ko, a da se i nije pitalo mnogo, 
jesu li točne, istinite ili površne, 
a možda i zlobne. No u isti čas, 
dok nas je naša okolica prosu- 
đivala kod našeg prvog nastupa, 
zaključivali smo i mi, kakovog 
je ona uvjerenja i naziranja na 
život. Nastojali smo istražiti iz 
vanjštine, iz vladanja, iz govora 
njeno mišljenje, stupanj na- 
obrazbe i finoću osjećaja. Re- 
zultat istraživanja naše okoline 
bio je katkad i vrlo povoljan i 
ugodan za nas, ali ne uvijek. 
Nitko ne izmakne okolini, u ko- 
joj nije sve, kako si zamišlja, 
želi i hoće, nikomu nije okolina 
uvijek istog mišljenja, uvjere- 
nja, načela i uzgoja, jer pravo 
kaže narodna poslovica: »Koliko 
ljudi, toliko ćudi. Treba živjeti 
u takvoj okolini, među takovim 
ljudima ne dan i dva, već mjese- 
ce i mjesece pa i godine. 

Kako živjeti s ljudima tuđim 
našem nutarnjem životu? Glav- 
no je u saobraćaju s takvom 
okolinom — biti podnošljiv, 
imati taktičnosti, zadovoljavati 
građanskim dužnostima i vršiti 
pravila pristojnosti, a da se kod 
toga ne izgubi samostalnost mi- 
šljenja. Pronaći najbolju formu 
saobraćaja, posjedovati granicu 
taktike — jedini je pravi put, 

NAŠE OKOLINE 

da nam život i boravak među 
okolinom, nama načelno i uz- 
gojno protivnom, bude ugodan 
i lijep, a da se ne postaje rob 
javnog mnijenja ili duha vreme- 
na. Promatranjem okoline, uži- 
vljavanjem u prilike ljudi, s ko- 
jima dnevno dolazimo u doticaj, 
te s mnogo strpljivosti, a još vi- 
še dobre volje pronaći ćemo pra- 
vu formu saobraćaja i taktiku. 
Potrebna je izvjesna rezerva i 
dostatan oprez, da se uščuva na- 
ša nutarnja sloboda, zadrži sa- 
mostalnost rješavanja svih ži- 
votnih pitanja načelno prema 
stalnim principima k jednom si- 
gurnom cilju, dok se forma i tak- 
tika slobodno mogu mijenjati 
prema potrebi. Ni velika pristu- 
pačnost i popustljivost, ni velika 
netolerantnost i zatvorenost! 
Naći pravu mjeru! Neprestanim 
izgrađivanjem i usavršavanjem 
vlastitog »ja«, stalnim uzgojem 
volje, čuvstva i razuma postizava 
se ličnost, koja je čvrsta i stalna 
od utjecaja duševne mode i jav- 
nog današnjeg duha te koja hoće 
i znade izolirati se, kada to us- 
treba, od javnog mnijenja. 

Da se postigne u takovoj oko- 
lini sređen i miran život, potreb- 
no je mnogo energije, strplji- 
vosti, razbora, vlastite samodi- 
scipline, individualnosti, jednom 
riječi traži se odgojena jedinica 
— karakter. M. CVETKOV 1 Ć 

Majka i dijete 

RUKE DJETETA 

Jeste li kada promatrajući ru- 
ku svoga djeteta došli na misao, 
da je isporedite s rukom njego- 
va djeda ili bake? Dječja ruka 
onako nježna, još netaknuta od 
života, s finim prstićima, mala, 
ružičasta zaista je malo čudo 
prirode. A kraj nje postavite 
djedovu ili bakinu ruku, pa kao 
da ste postavili život, koji se već 


KREVETI željezni, mjedeni i osta- 
lo čelično pokućtvo nabavit ćete 
najsolidnije i najjeftinije kod proiz- 
vađača : 

FILIP BAUM, ZAGREB 

Td. 83-60 1. Đežmana 1 (Prolaz TušKanac) 


bliži kraju: ruke su to, na koje 
je život ispisao svoje. Okrenite 
djetinju ručicu, pogledajte joj 
dlan: tu tek počinje život da 
piše svoja slova. 

Ta mala dječja ručica je isprva 
kao neki suvišni organ. Ne mo- 
že ništa. Miče se, ali bez svrhe i 
cilja. U trećem mjesecu postaje 
ručica djetetu igračka. Brzo se 
zatim počinje dijete i duševno 
razvijati, pa se rukom pomaže 
kod upoznavanja stvari, koje 
vidi oko sebe. Štogod spazi, to 
želi ručicom dohvatiti. Rukom 
upoznaje, a poslije ono, što je 
upoznalo shvaća. Ručica je dakle 
djetetu pomoćnica razuma. Di- 
jete sve hoće da uzme u ruku, a 
to mu je često škodljivo : zdrav- 
lju. Zato majka mora kao anđeo 
stražar bdjeti nad djetetom da 
ne dosegne ručicom kakav nož, 
škare, iglu, vrelu vodu, svjetilj- 
ku ili kakvu nečistu stvar, koja bi 
mogla higijenski biti škodljiva. 
Nikad tu oprez majčin nije do- 
sta velik! Kolike su se nesreće 
već dogodile i kraj pažljivih 
majka! Tim više treba zamjeriti 
onim majkama, koje su u tom 
pogledu nehajne, pa na pr. 
ostavljaju nož ili iglu na bilo 
kojem mjestu! 

Poslije djetetu ruke pomažu 
kod puzanja, a kad dijete poči- 
nje praviti i prve korake, hvata 
se ručicama za predmete oko 
sebe, da ne padne. I doklegod 
dijete ne postane potpuni gos- 
podar svoga maloga tijela, dotle 
su mu ruke velik pomagač. I za- 
to, što ruke imadu za dijete to- 
liku važnost, treba majka da im 
posvećuje posebnu pažnju i 
brigu. 

Baš zato, što dijete uzima sve 
u ruke, lako ih uprlja, a prljave 
ih onda meće i u usta noseći sve 
moguće klice bolesti u usta. 
Mjesto dude mnoga djeca meću 
palac u usta, pa ga dudaju. Bo- 
lje je, ako majka pazi, da se na 


TORBICE 

Fuzy-B:ovoezi 

u svim veličinama 

TORBE Zi SPiSE (AKTEHTRSE), NOVČARKE, TORBICE 

za dame i sve vrsti kožnate robe 
Sada : 

Nova zgrada Zaklade, 

ttgao Ilice i baruna Jelačića. 

to dijete ne nauči. Lakše je ipak 
dudu držati u čistoći, nego paziti, 
da djetetu palac bude uvijek 
čist, prije nego što će ga strpati 
u usta. 

Djetetu treba majka ruke 
češće da pere, a noktiće da mu 
čisti i podrezuje. Što dijete više 
raste, treba majka da mu više 
utuvljuje u glavicu, kako su ru- 
žne ruke, koje nisu čiste i koje 
imadu neuredne nokte, pa da se 
dijete samo privikne držati ru- 
ke u čistoći. Kako je lijepo vi- 
djeti dijete, koje pazi, da ne upr- 
lja svoje ruke, a ako ih ipak čim 
zamaže, odmah ide, da ih opere. 
Čim dijete dođe s ulice, iz škole, 
sa šetnje, uvijek treba najprije 
da opere ruke, a pogotovu prije 
nego što će sjesti k stolu, da 
jede. To mora postati majčinim 
nastojanjem takva navika dje- 
teta, da ono ne može ni pomisliti, 
da bi uopće drukčije moglo i 
smjelo biti. 

Važno je i to, da majka pri- 
vikava dijete, da se podjednako 
služi s obje ruke. Trebalo bi 
uvježbati ruke, da budu jednako 
'spretne. Ali ušlo je već u običaj, 
da se neke stvari čine samo des- 
nom rukom. Ako neko dijete na- 
ginje k tomu, da postane ljevak, 
to može majka odmah ispočetka 
lijepo predusresti, jer je mnogo 
gore, da dijete doista bude ljevak 
nego da se vježbanje lijeve ru- 
ke uopće zanemari. 


SVILA • ŠTOFOVI 



PLATNO -SAGOVI 


Eto tako majku zapada i ve- 
lika briga oko ručica njena čeda. 
Nije to teška briga, samo je 
treba uvijek imati na umu. To 
većma moramo osuditi svaki maj- 
čin nemar u tom pogledu. Dje- 
tetu treba paziti na ruke i vjež- 
bati ih tako, da mu jedamput, 
kad odraste, budu pravi blago- 
slov života. Radine ruke su uvi- 
jek lijepe, to ljepše, ako su či- 
ste i razumno njegovane. 

/. T. A. 

Zdravlje 

Higijena uha. Mnogi vjeruju, da je 
uho jedan od najosjetljivijih organa 
čovječjeg tijela i da na njegovu nje- 
gu i čuvanje od opasnosti treba 
najveću pažnju obratiti. Bolesti uha 
dolaze veoma često uporedo sa bole- 
stima u nosu. Da bi se prenos klica 
bolesti iz nosa u uši onemogućio, 
treba se brinuti o stalnom i najpot- 
punijem čišćenju nosa džepnom ma- 
ramicom. — Bolesti grla, usta i zuba 
također mogu neposredno utjecati 
na naše uši i izazivati njihovo obolje- 
nje. Stoga je i u interesu zdravlja 
ušiju potrebno voditi brigu o stalnoj 
i savjesnoj njezi grla, usta i zuba. 

— U doba jake zime treba uši za- 
štiti malim prevlakama. Inače često 
ušima, čak i kad ne vlada tako jaka 
hladnoća, prijeti opasnost od smrza- 
vanja. Bušenje ušiju kod ženske dje- 
ce za naušnice vrlo je opasan posao, 
ako ga liječnik ne vrši. — Uklanjanje 
masti iz ušiju ne smije se nikada vr- 
šiti metalnim ili drvenim predmetima 
(iglama ili olovkom), jer to može do- 
vesti do najopasnijih komplikacija u 
ušima. Ljudi, koji naginju čestom 
nagomilavanju masti u ušima, neka 
posjete liječnika, koji će im odgova- 
rajućim ubrizgavanjem tekućinom za 
duže vremena osloboditi uši od nago- 
milavanja masti. — Ako u uho dospi- 
je neki strani predmet, ne treba 
sam čovjek da pokuša da ga izvadi, 
jer će u većini slučajeva predmet 
još dublje ući u uho, a to može da 
izazove opasna oboljenja i teška za- 
paljenja. Najbolje je taj posao po- 
vjeriti liječniku. — Pljuske pa i po- 
ljupci na samom uhu, uvijek su opas- 
ni, jer mogu izazvati prekid u bubnoj 
opni ušiju. Velika i stalna buka ta- 
kođer mnogo škode ušima. — Zloupo- 
treba duhana i alkoholnih pića tako- 
đer mogu dovesti do bolesti ušiju. 

— Ako se uho počne gnojiti treba 
hitno otići liječniku specijalisti za bo- 
lesti uha, koji će čišćenjem gnoja iz 
uha spriječiti opasnija oboljenja. — 
Uopće ušima treba pokloniti veću 
pažnju nego što to ljudi obično čine. 
Malo staranja i čovjek će se oslobo- 
diti mnogih neprijatnosti i bolesti, 
koje mu na svakom koraku prijete. 

L. 


ZA 10 DINARA VAŠE DIJETE KROZ 
ČITAVU ŠKOLSKU GODINU PRIMA 
»MALU MLADOST«! 

V 


& vcutt ^ofnato-J 


1. Kako se nazivlje meteorit, što 
je 16. svibnja 1751. pao kraj Hraš- 
ćine u Hrvatskom Zagorju. Gdje se 
nalazi? 

2. Gdje i kada se na istočnoj ja- 
dranskoj obali srušio u more jedan 
oveći meteorit? 

3. Što je meteorit u hrvatskom na- 
rodnom vjerovanju? 

4. Zašto se meteorit užari? 

5. Što je meteorna kiša? 

6. Noću između 9. i 10. listopada 
1933. opažala se zvjezdana kiša. 
Zna li se, koliko je meteorita tom 
prilikom projurilo zemljinom atmos- 
ferom? 

7. Ima li u prirodi potpuno čista 
gvožđa? 


ODGOVORI IZ PROŠLOG BROJA 


1. Koplje svetoga Maura, zapovje- 
dnika tebanske rimske legije, bilo 
je žezlo burgundskih kraljeva. 

2. Jeronimovci su bili prvi vjero- 
vjesnici, koje je veliki Kristof Ko- 
lumbo odveo sobom u Ameriku na 
svom drugom putovanju. 

3. Papa Pijo XL ukinuo je godine 
1933. red jeronimovaca. Do toga je 
došlo, jer red nije imao nikakova 
pomlatka. Brojio je još samo 15 sve- 
ćenika i 6 braće, rasijanih u sedam 
samostana po Italiji. Ovi samostani 
pripadahu zapravo ogranku ovoga 
reda »siromašnim redovnicima sve- 
tog Jeronima«, osnovanu 1377. po 
svetom Petru Pistojskom. 

4. Španjolski je kralj Karlo V. 
proveo svoje zadnje dane u samosta- 
nu jeronimovaca svetog Jeronima 
de Juste. 

5. Bosanski je ban Kulin pisao nad- 
nevke na svojim ispravama od ro- 
đenja Isukrstova. Dakle po običaju 
katoličke Crkve. 

6. Banica Vojslava bila je žena bo- 
sanskog bana Kulina. 

7. U starim se dubrovačkim izre- 

kama bosanski vladar Kulin ban na- 
zivlje »Kuljen«. Mila mu je bila spo- 
men u narodu. Ovaj naziv nije ni- 
malo čudan, jer je poznato, da Du- 
brovčani i bez potrebe poijekave 
mnoge riječi. M. T. M. 


Zoro-aga, najstariji čovjek na svi- 
jetu, umro je u starosti od 160 go- 
dina. Neka je imao i samih 120, i to 
je dosta! Na njegovoj lješini prona- 
đeno je, da je imao tri bubrega! 
Ogromna je važnost bubrega za zdra- 
vlje i dobar osjećaj, jer se preko njih 
izlučuju otrovi i razni produkti unu- 
trašnje izmjene. Kada obole bubrezi, 
obično oboli poslije koji drugi organ 
(srce!) radi neizlučenih otrova, koji 
pomalo truju te organe. — Bubrezi 
su rešeto za zdravlje! Što je balzam 
za rane, to je RADENSKA za čišćenje 
krvi i bubrege! Radi toga zdrav i do- 
bar osjećaj kod onih, koji redo- 
vito piju čuvenu RADENSKU, našu 
najbogatiju mineralnu vodu po razno- 
likosti sastavina, taj prirodni balzam 
za bubrege i krv! — Besplatne cje- 
nike i sve upute daje: Kupalište Sla- 
tina Radenci. 


i 

NAJSTARIJA HRVATSKA POČETNICA 


Karlo Hiersemann, čuveni nakladnik u Leipzi- 
gu, ponudio je svijetu prošle godine 1933. na 
prodaju za veliku cijenu od 1600 njemačkih ma- 
raka (a to iznosi u dinarima preko 30.000) malo 
glagolsko djece od god. 1527. prikazujući ga u 
svome katalogu kao jedini sačuvani potpuni pri- 
mjerak te hrvatske starine, koja je inače nepo- 
znata i u naučnoj bibliografiji i u svjetskoj trgo- 
vini knjigama. Kako nema zasebnog natpisa, 
nazvao ga je »Introductorium croatice«. 

Ta je knjižica raskošno izdanje u četvrtini na 
šest listova sa 30 do 36 redaka glagolskog teksta 
na svakoj stranici. Prva je stranica po običaju, 
koji je vladao u prvim decenijima šesnaestoga 
vijeka, gore i sa strana uokvirena lijepim rene- 
sansnim okvirom, a na donjoj je strani zastraš- 
ljiv prizor iz života ondašnje škole: nekog ne- 
sretnika drži jedan đak nakrkače, drugi ga pridr- 
žava, a korepetitor ga pred učiteljem i školskim 
drugovima tuče bičem. Sadržaj je toj glagolskoj 
početnici onakav, kakav imadu i latinske počet- 
nice onoga doba (t. zv. Pater noster abeceda- 
rium), a kako je priručnik namijenjen samo 
klericima, tekst mu je pobožnog sadržaja. Ispred 
svega stoji invokacija »Isus, Marija«, onda sli- 
jedi glagolska abeceda, a dalje se nižu molitve 
ili ulomci obrednih tekstova u crkvenoslavenskom 
jeziku, kako se kod nas -Hrvata upotrebljavao, 
najprije Očenaš, Zdravomarija, pa nešto psala- 
ma za večernju u nedjelju. 

Tko ju je sastavio, ne zna se. Sigurno neko 
svećeničko lice iz krčke ili senjske biskupije. 
Tiskao ju je vrijedni mletački majstor Andrija 
Torresani iz Azule, -koji je već god. 1493. izdao 
lijep glagolski brevijar. Početnicu je bogato ilu- 
strirao sa dvadesetak malih drvoreza, tako da 
gotovo svako poglavlje imađe na početku po 
jednu ilustraciju. Kolika joj je cijena bila no- 
voj, ne može se dakako ni slutiti, ali za Hierse- 
mannovu cijenu se kupac nije mogao naći. 

Kod nas je prvu vijest o toj dragocjenoj knji- 
žici donio »Obzor«. U 23. broju »Svijeta« pro- 


NJEGA LICA I PUTI 

Bez njege jest mladost rugoba trajna, 
Sa njegom jest mladost ljepota bajna 

Razlika u izgledu istog lica: 



Bez njege Prolazna njega Redovita njega 

Kroz stoljetna iskustva preporučamo za njegu lica ono 
što je uistinu najbolje za njegu masnog lica, a to jest 

MANDULA CREMA ZA LICE 

koja čisti lice od nabora, bobuljica, prištića, lišaja 
i od sunčanih pjega. Cijena lončića Din 15*—. Novo- 
derma sapun Din IO’—. Proizvodi i stavlja u promet 
stara g. 1599 osnov. KAPTOLSKA LJEKARNA SV. 
MARIJE, ljek. V. Bartulić, Zagreb, Dolac kraj Tržnice 


šle godine bila je pod naslovom »Dokumenat 
stare hrvatske kulture« reproducirana prva stra- 
nica teksta, a u 6. broju »Hrvatske Revije« je 
pače bila istaknuta želja, da se među našim mi- 
lijunašima nađe dobrotvor, koji bi tu rijetkost 
nabavio i poklonio kojoj zagrebačkoj knjižnici. 

No kao se u stručnim krugovima znalo, da 
onaj primjerak nije jedini na svijetu i stoga ne 
zaslužuje onoliku novčanu žrtvu, Hiersemann 
je našao način, da ga nauci učini pristupačni- 
jim: dao je naime izraditi dvadesetpet odličnih 
manul reprodukcija za prodaju uz cijenu od 600 
dinara po komadu, tako je i Sveučilišna knjižnica 
u Zagrebu nabavila jedan komad toga faksimila. 
Hiersemannovu originalu je pala cijena i sad 
bi se mogao lakše nabaviti. Studijem kopija po- 
moću bibliografske literature otkrita je čudno- 
vata sudbina te naše početnice. Saznalo se na- 
ime, da je sačuvano još drugih šest primjeraka 
toga djelca. 

Jedan je komad odlično sačuvan u Bodleian 
Library u Oxfordu, samo se već od XVII. vijeka 
pogrešno držao »molitvenikom na srpskom 
jeziku« (Šafarik). Nepotpun je primjerak iz 
ostavštine bibliotekara Petra Lambeciusa (umro 
1680.) u bečkoj Narodnoj knjižnici, i zato (jer 
je nepotpun) ga je Josip Dobrovsky slabo opi- 
sao. Treći je, fragmentaran (bez trećeg i četvr- 
tog lista) bio god. 1824. u nekoj privatnoj knjiž- 
nici u Londonu, gdje ga je vidio i dobro ^opisao 
savjesni bibliograf Renouard (u djelu Annales 
de rimprimerie des Alde II. Pariz 1825.), ali je 
taj opis nažalost ostao nezamijećen i nepoznat. 
Bit će da je bio nepotpun i četvrti primjerak, 
što ga je oko god. 1820. negdje u Hrvatskoj do- 
bavio i zagrebačkome biskupu Maksimilijanu 
Vrhovcu darovao slovenski bibliofil Jakov Žu- 
pan, koji je mislio, da je ono djelce bilo tiskano 
na Rijeci u glagolskoj tiskari modruškog bisku- 
pa Šimuna Benje Kožičića, pa se za Županovom 
mišlju krivo poveo i Šafarik. Ovaj egzemplar iz 
Hrvatske vjerojatno je još danas u Zagrebu, 
kao pokazuju neki znakovi. Ima nade, da će se 
naći, ako bude razumijevanja kod onih, koji ga 
čuvaju ne znajući za nj. Dobar je peti primjerak 
u Petrogradu. Nabavila ga je Publičnaja bibli- 
oteka god. 1872., no za nj se nije znalo, jer ga 
je Karatajev površno opisao i smatrao ćirilskim 
djelom. Koristeći se naime netočnim opisom u 
izvještaju o nabavkama one knjižice Karatajev 
ga je samo usput spomenuo u svojoj bibliogra- 
fiji starih ćirilskih izdanja, a po njemu nije nit- 
ko mogao misliti na našu glagolsku početnicu 
iz god. 1527. Šesti primjerak, isto tako dobro sa- 
čuvan, imade The Pierpont Morgan Library u 
New-Yorku. Opisao ga je za vrijeme svjetskog 
rata iznijevši i sliku prve stranice teksta bivši 
poslanik Sjedinjenih Država na Dvoru u Beo- 
gradu J. Dyneley Prince (»A rare old slavonic 
religious manual«, Procedings of the American 
Philophical Society LV, Philadelphia 1916.). 

NIKOLA ŽIC 

(Svršetak) 


Za dobru djecu KRALJEVSKI VRT 


No kraljevski je vrt još mnogo toga pouča- 
vao svog izabranog učenika ... U jednoj godiš- 
njoj dobi cijela mu je priroda za čas posuđivala 
svoju dušu, uzbuđivala u njemu raznolike osje- 
ćaje i bila s njime u neprestanom dodiru ... I 
tako bi se on izjednačio s rosnom kapljicom, 
koja se kroz noć sakupi na rubu ružina lista i 
koju popiju prve sunčane zrake; s travkom, 
koja raste na livadi; sa zrikavcem, koji se u toj 
travci skriva; sa sjemenjem, koje je sudbina ba- 
cila u plodnu zemlju, da donese stostruke da- 
rove; sa vodenom površinom jezera, na kojoj se 
sa svoda nebeskog ogledala šarena duga iza bi- 
jesne oluje . . . 

Došla bi zima ... te bi bijelim čipkama okiti- 
la vrt, naresila stabla resicama i ledenicama, ra- 
zastrla bijele i plavkaste sagove po puteljcima, 
zrakom prosula tanani veo maglice, a vode ispu- 
nila ledenim grumenjem, koje se sjaji kao da je 
od dragulja. 

Proljeće bi se približavalo s golim stablima, 
koja su se krezubo smijala i pružala svoje ruke 
prema suncu. Zatim bi se odjednom okitili ze- 
lenkastim dugmetima, draguljima i pupoljcima, 
koji bi bujali i rastvarali se u cvijeće sa hiljadu 
boja. 

Ljeto bi vrtu dalo pobjednički žar i vrućinu, 
koja sve koči i čini veličanstvenim. Travke bi 
pružale svoje žedno korijenje sve dublje pod 
zemlju da traže svježe napitke, čvrčak bi kri- 
čao kao bjesomučan ... i samo bi radišne pčele 
neumorno letjele tamo i amo, da mirisnom cvi- 
jeću nose ljubavne poruke. 

U jesen bi svako stablo dalo svoj plod i svaka 
bi biljka obukla svoje kraljevsko ruho. A kad 
bi ljubica prevarena blažom toplinom otvorila 
svoje plavkaste očice misleći, da je proljeće, 
prestrašila bi se videći, kako se sve izmijenilo . . . 
sve se obuklo u zlaćano, ružičasto i sivo ruho, 
a nekad je svuda vladalo svježe zelenilo . . . 

Na taj je način čarobni vrt utisnuo u dušu svog 
učenika mnogo stvari, koje ga učiniše pjesnikom. 
A kad je postao pjesnik, dolazile su k njemu 
sve ptičice, koje su stanovale u krošnjama vrta, 
i htjele su da mu i one poklone svoj dar. Svaka 
je ptičica došla i pjevala mu svoju pjesmicu: 
ševa je kliktala radosni pozdrav jutru, crvendać 
je šaputao ljubavni spjev, lastavica opisivala 
sreću slobodnog leta, a u procvjetaloj lipi sla- 
vuj na sve moguće načine podizao i spuštao 
svoj ljupki glas ... I tako je vrtlarev sin naučio 
na fruli izvoditi slađane zvukove, koje su dušu 
ispunjavale neobičnom radošću. 

Kad je Kraljeviću bilo dvadeset godina, re- 
koše ministri, da treba da se oženi. 

»U mome srcu nema ljubavi«, reče Kraljević. 

»Ljubav je glupost!« odvraćali su ministri i 
doveli mu zaručnicu, koja je bila bogata naslo- 
vima i novcem i koja je do u tančine poznavala 
pravila vladanja i društvenog saobraćaja. 

Veličanstvenu svadbu slavili su u vrtu. Nakitili 
su stabla zastavama i svijećama i naredili, da 


pucaju topovi. Kroz mirne puteljke odjekivali 
su zvuci glazbe ... No usprkos glazbe i topova 
i svijeća i zastava svadba je tužno odjekivala 
u srcu mladog Kraljevića . . . 

U isto je vrijeme i vrtlarev sin navršio dva- 
deset godina. U njegovu je srcu probuktila lju- 
bav. Jednostavna ljubav, slična onoj, koja po 
nekoj tajnoj srodnosti privlači leptir leptiru . . . 

A njegova svadba nije bila praćena bučnim sve- 
čanostima, nego prijateljskim mirom njegova 
vrta . . . Zaručnici su pošli kroz široke putove, a 
hiljadu krijesnica nosilo je za njima sitne svje- 
tiljke radosti i procvala ih lipa obasipala raskoš- 
nim svojim mirisom . . . 

* 

Kraljević je postao kraljem. No bio je izmo- 
ren, boležljiv i ostario prije vremena. Sve ga je 
umaralo, sve mu je dosađivalo sve ga je žalo- 
stilo. Čak mu se činilo prenapornim staviti svoj 
potpis na isprave, koje su ministri promozgali i 
sastavili! 

Primicala se smrt i mnogi su liječnici bili po- 
zvani da mu pomognu, no nitko nije znao da 
mu pripiše lijek, koji bi ga mogao osloboditi 
od zla i nevolje. 

»Pustite mene do njega; možda ću mu ja do- 
nijeti utjehu . . .,« reče vrtlarev sin. 

I pustiše ga . . . Tek što je kralj vidio prirod- 
nog čovjeka, na kojemu je sjalo zdravlje, snaga 
i mir, u izmorene mu grudi uđe val tihane miline. 

I nikad mu nije dosadilo slušati skladne zvuko- 
ve, koje je na svojoj fruli vrtlarov sin prebirao, 
da ga rastrese i zabavi u njegovoj besanici. 

»Prijatelju,« reče kralj, »ti poznaš toliko 
lijepih i dragocjenih stvari . . ., reci mi zato, ko 
je bio tvoj učitelj?« 

Vrtlarev mu sin reče, da mu je učitelj bila 
Božja priroda u čarobnom vrtu, koji je sve bio 
pripremio da odgoji kralja, no radi nesretnih 
prilika zadovoljio se i da odgoji običnog seljaka. 

On je govorio umirućem kralju o sveznaju- 
ćoj prirodi, koja u sebi krije sve ljepote i o nji- 
ma može da pouči čovjeka. Govorio mu je o 
zemlji, koja rado prima u se ledene lešine smrti 
i u svojoj ih grudi pretvara u klice novog živo- 
ta .. . Umirući kralj upijao je njegove riječi pa 
mu reče: 

»Prijatelju, ja moram umrijeti, no više ne 
osjećam užasa smrti, jer će smrt spojiti moje 
tijelo sa zemljom, koje si mi tajne otkrio . . .« 

I pozvavši ministre izrazi im posljednju svoju 
želju: 

»Kad umrem, ne ću da me sahranite u zlatnom 
lijesu u velebnoj mramornoj grobnici, nego da 
me pokopate u vrtu, u sjeni visokih stabala, pod 
grmom crvenog cvijeća, da nada mnom tuži sla- 
vujeva pjesma i da krijesnica bude moja po- 
grebna svijeća . . .« 

Tako je i bilo: kralj, koji je prošao život u 
suvišnoj muci i trudu bez poznavanja Božje pri- 
rode i njezinih darova, iza smrti je našao svoj 
mir u crnoj zemlji. m. L. CARRARA 

Godine. Sudac: »Jeste li udati?« 

Svjedokinja: »Da, dva puta.« 

Sudac: »Stari?« 

Svjedokinja: »Dvadeset i šest go- 
dina.« 

Sudac: »Također dva puta?« 

Krivo shvatio. »Koliko vam je tre- 
balo, dok ste naučili upravljati auto- 
mobilom?« 

»Tri ili četiri.« 

»Mjeseca?« 

»Ne, automobila.« 

Jednaki podstanari. »Dakle hoćete 
li uzeti ovu sobu?« 

»Dosta mi se sviđa. Tko je poslje- 
dnji u njoj stanovao?« 

»Jedan gospodin, kojega sam izba- 
cila vani, jer mi kroz šest mjeseci 
nije platio stanarine.« 

»Vrlo dobro; uzimam sobu uz iste 
uvjete.« 

Božični darovi. »Što si za Božić 
darovao svojoj obitelji?« 

»Moja žena je dobila megafon, 
Erich trubu, Gerda je htjela gusle, 
a moj najmlađi dečko bubanj.« 

»A što si ti dobio?« 

»Opomenu od kućevlasnika?« 

Odvjetnici. »Upravo sam htio ići 
vašem prijatelju, odvjetniku. Zar ne 
da on ništa ne računa za upite?« 

»Za upite ne, nego za odgovore.« 

Dječja matematika. »Ovdje imaš 
dvanaest bonbona, Fritz,« veli ujak, 
»ne zaboravi od toga polovicu dati 
sestri Eli!« 

Radi pedagoških razloga upita ga 
odmah ujak: 

»No, koliko će dakle dobiti Ela?« 

»Tri bonbona, ujače!« 

»Vidi, vidi; čuješ mladiću,« zapri- 
jeti ujak, zar tako znadeš matema- 
tiku?« 

»Ja je znam, ali Ela ne zna!« 

Dame na prvo mjesto! Za vrijeme 
sata gramatike napiše učitelj na plo- 
či ovu rečenicu: »Vol i krava pasu 
na livadi.« Zatim upita: 

»Ima li ovdje koja pogreška?« 

»Damu treba uvijek spomenuti na 
prvom mjestu, gospodine učitelju!« 

Diplomacija. »Ti si bio neposlušan 
pa ceš za kaznu ići spavati bez ve- 
čere.« 


»A što će biti s ljekarijom, koju 
moram uzeti iza jela?« 

Godine. »A, Mirni, kad bih samo 
znala, hoće li me Oskar voliti, kad 
budem stara.« 

»No, to ćeš skoro iskusiti.« 

Vrlo uvijeno rečeno. »Pomisli, vi- 
djela sam jednoga gospodina, koji ti 
je sasma sličan, kao jaje jajetu.« 

»Vjerojatno nijesi njemu vratila 
onih 100 dinara, što si mi ih izma- 
mila.« 

Protupropisna vožnja. »Gdje si 
bio tako dugo, John?« 

»U zatvoru.« 

»Zbog čega?« 

»Zato jer sam suviše sporo vozio 
automobil.« 

»Suviše sporo?« 

»Pa jasno. Inače me policija ne bi 
stigla.« 

Razlog. Braun odgovara pred su- 
dom. 

»Samo jedno ne razumijem,« veli 
sudac, »zašto ste se opet vratili tu- 
žitelju iza kako ste ga prije toga sa- 
sma izmlatili u čekaonici kolodvora. 
Kako ste došli natrag?« 

»Vlak je imao zakašnjenje, gospo- 
dine suče.« 


ŠAH 

Problem broj 35 



Bijeli matira u 3 poteza. 


(K. Renner). 


IO 

30. kolovoza: Sve je vjerojatnije, 
da će Rusija sada na rujanskom 
zasjedanju Lige Naroda stupiti u 
tu međunarodnu ustanovu, pa se 
Njemačka, koja je lane istupila 
iz Lige Naroda, nad tim veoma 
uzrujava. 

31. Baltijske države sklopile baltij- 
ski pakt. 

1. rujna: Belgijski vanjski mini- 
star Jaspar i rumunjski Titulescu 
vijećaju s francuskom vladom u 
Parizu. 

2. Javljaju, da Sv. Otac Papa sprema 
svečanu izjavu o protukrščanskim 
naukama njemačkog hiltlerizma. 

3. U Americi 800.000 radnika tekstil- 
ne industrije stupilo u štrajk. — 
Rumunjski predsjednik vlade Ta- 
tarescu u Beogradu. 

4. U Bernu u Švicarskoj međunarod- 
ni kongres narodnih manjina, 
predsjedao Slovenac dr Josip Vil- 
fan, a Slovenac dr Engelbert Be- 
sednjak u govoru tražio, da se za- 
štita narodnih manjina međuna- 
rodnim ugovorima protegne i na 
dosad nezaštićene narodne ma- 
njine (n. pr. na Hrvate, Slovence 
i Nijemce u Italiji, Lužičane u Nje- 
mačkoj itd.). 

5. Glasovi u Engleskoj o ženidbi 
Otona Habsburškoga s dvadeset- 
godišnjom kćerkom talijanskoga 
kralja Marijom. — Češkoslovački 
vanjski ministar Beneš vijeća s 
Litvinovom, ruskim boljševičkim 
komesarom vanjskih posala. — 
Stvara se savez Francuske, Italije 
i Rusije protiv Njemačke. 

6. U Ženevi sve veća nervoza pred 
početak zasjedanja Lige Naroda, 
gdje će na prvom mjestu biti pre- 
tresana pitanja o ulazu sovjetske 
Rusije u Ligu Naroda i o osigu- 
ranju samostalnosti Austrije protiv 
hitlerovske Njemačke. 

7. Mussolini na skupštini u talijan- 
skom gradu Bari napao hitlerovsku 
politiku i među ostalim rekao i 
ovo: »Italija je bila već velevlast, 
kad Nijemci još nisu znali ni 
pisati.« 


DOBRIJAN KAO SVIRAČ 



Mjesečina divno sije, 

Naš Dobrijan pjesmu svira, 
Divnu pjesmu, što u srce 
.Svakog Božjeg stvora dira. 


Na tu pjesmu mačke brojne 
Iz susjedstva k njemu lete: 
Na prozor su čikin sjele, 
Kroz mrak im se oči svijetle. 


Ali divna svirka čike 
Privukla je mačke bliže 
Pa u mačjem sad se zboru 
Urnebesna pjesma diže 


Čika svira sve to življe, 
Rastapa se s mačjeg pjeva, 
Dokle nebom mjesec plovi 
I kroz prozor divno sijeva. 

MOSTOVI IZ HERCEG-BOSNE 


Gore: KOZiJA ĆUPRIJA KRAJ SARAJEVA 
(2*5 km. udaljena od Sara^va) 

Gore desno : AHMED-PAŠE SOKOLOVIĆA MOST 
U KONJICU 

Desno: MOSTARSKA ĆUPRIJA SA STAROM 
TVRĐAVOM (IZ 16. STOLJEĆA) 



ISPADANJE 
KOSE 

bolesti kose, tje- 
mena, nrhuti, svrbež 
itd. nestaiu sigurno 
i brzo. Kosa opet 
poraste, korjen kose ^ 
ojača upotrebom 

BILJEVNE 
ISCRPINE 
KOPRIVA 

Cijena 1 boči ci 
Din 20* — Proizvađa 
i stavlja u promet stara, god. 1599. osno- 
vana KAPTOLSKA LJEKARNA SV. 
MARIJE, Zagreb, Dolac kraj Tržnice, 
ljekarnik Vlatko Bartulić 



ZAGONETKE 


KRIPTOGRAM 



SLOVtANCA 

Od slogova: , brub, ča, do, dok, 
đe, e, gram, in, je, len, lo, lje, me, 
mo, na, o, pe, ra, ta, tan, tar, te, ter, 
tor, u, van — složi riječi, koje zna- 
če: 1. dio obuće. 2. nemaran. 3, 
glasovita Demetrova tragedija. 4. 
vrsta zagonetke. 5. potrebno za ži- 
vot. 6. toplomjer. 7. sveta knjiga. 8. 
akademički naslov. 9. ima svaka 
haljina. — Ako se od gornjih slo- 
gova dobro slože riječi, dobit će se, 
čitajući početna slova odozgo dolje, 
zatim krajnja odozdo gore, iskrena 
želja našeg uredništva. 



ODGONETKE 

UKUSNA ŽENSKA HALJINA 
NAPRAVLJENA POPUT OGRTAČA 
ZA POLUSEZONU 



’lustrovoni tjednik m Obiteij a izlazi svuke nedjelje. Pretplata 30 Din na tri mjeseca, za inozemstvo 4 dolara godišnje. Pretplata se plaća unaprijed 
Rukopisi se ne vraćaju. m Obitelj M izdaje Konzorcij Kuća Dobre Štampe . 7a izdavača i uredništvo odgovara Dr Josip Andrić, glavni urednik m Obitelji 
Zagreb, Trenkova I. Adresa uredništva i uprave , Obitelji 0 ; Zagreb , Trg Kralja Tomislava 21. Telefon 54-17. Ček. rač. pošt. šted. br. 33 536. 
m Obiteli a se tiska u Tiskari Narodnih Novina u Zagreba, Za tiskaru odgovara V. Kirin, Zagreb, Detelićeva ul. 2. 

VJERSKO I NARODNO 
SLAVLJE U HRVAČIMA 

prigodom prve sv. Mise O. J. JankoviJa 




MIR JA LOVRIĆ POZDRAVLJA MLAĐOMtSNIKA 
O. J. JANKOVIĆA PRED CRKVOM 


MLADOMISN1K FRANJEVAC J. JANKOV1Ć SA BROJNIM 
NARODOM' IZA SVOJE PRVE SVETE M I S E 
U HRVAČIMA KRAJ SINJA DNE 29. SRPNJA O. O. 


Desno : 

MLADOMlSNIK J. JANKOVIĆ MEĐU SVOJOM 
RODBINOM I SVEĆENSTVOM, KOJE JE 
PRISUSTVOVALO NJEOOVOJ PRVOJ SVETOJ MISI 
Sv« sltk« loto J, Janković iz Sinja 


MLAĐOMtSNIKA O. J. JANKOVIĆA PRATI SVEĆENSTVO 
PREMA ŽUPNOJ CRKVI U HRVAČIMA KRAJ SINJA 




BARBA LOVRIĆ U NARODNOJ NOŠNJI 
NA PRVOJ SVETOJ MISI O. J. JANKOVIĆA 
U HRVAČIMA KRAJ SINJA 



